“Na Bia A Theimi” cu Khamh an Si Lai | Cawn Awk Vennak Innsang\nVennak Innsang (Cawn awk Cauk) | 2019 August\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Gokana Holh Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Idoma Igbo Holh Igede Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 33\n“Na Bia A Theimi” cu Khamh an Si Lai\n“Nangmah kha ṭha tein i ralring law na cawnpiaknak zong kha i ralring fawn. Cun nangmah naa khamh hlei ah na bia a theimi kha na khamh khawh hna nakhnga hi thil hi ngol loin tuah lengmang hna.”—1 TIM. 4:16.\nHLA 67 “Phung Kha Chim”\n1. Kan dihlak in kan chungkhar mi pawl he aa tlaiin zei bantuk duhnak dah kan ngeih?\n“BIATAK ka cawnle cangka in ka chungkhar mi dihlak kha keimah he Paradis ah um ve hna seh ti ka duh. A hleiin ka vapa, Wayne le kan fapa nih keimah he Jehovah bia ve hna seh ti kha ka duh” tiah Pauline * timi unaunu nih a ti. Jehovah a hngal rih lomi le a daw rih lomi chungkhar na ngei maw? Pauline bantukin na chungkhar pawl nih Jehovah bia ve hna seh ti kha na duh ve ko lai.\n2. Hi capar ah zei kong dah kan i ruah hna lai?\n2 Kan chungkhar mi pawl kha thawngṭha cohlan awkah kan hnek kho hna lo, asinain Baibal biatak kong kha ruat in cohlan awkah tha kan pek khawh hna. (2 Tim. 3:14, 15) Kan chungkhar mi pawl kha zeicah phung kan chimh hna awk a si? An cungah zeicah zawnruahnak kan langhter awk a si? Kan chungkhar mi pawl nih kanmah bantukin Jehovah an dawt nakhnga zeitindah kan bawmh khawh hna? Kan Khrihfabu i unau pawl nih zeitindah an kan bawmh khawh?\nChungkhar Mi Sinah Phung kan Chimnak a Ruang\n3. Kan chungkhar mi pawl kha 2 Peter 3:9 ningin zeicah phung kan chimh hna awk a si?\n3 A rauhhlan ah Jehovah nih hi chan ṭhalo hi a donghter cang lai. “Zungzal nunnak hmu dingah thim a simi hna” lawng an luat lai. (Lam. 13:48) Mising pawl sinah kan caan le kan thazaang tampi hmangin phung kan chim. Cucaah kan chungkhar mi pawl nih kanmah he Jehovah an biak khawh nakhnga phungchimh kan duhmi hna cu a phung a si kho. Dawtnak a ngeimi kan Pa, Jehovah nih “pakhat tlau hmanh hi a duhmi a si lo i mi vialte hi sual ngaihchihnak ngei hna seh ti tu hi a duhmi a si.”—2 Peter 3:9 rel.\n4. Kan chungkhar mi pawl sin phung kan chim tikah zei palhnak dah kan tuah khawh men?\n4 Khamhnak kong biatak kan chim tikah a hmaanmi lam le a palhmi lam a um ti kha kan i cinken a hau. Tahchunhnak ah, kan hngalh lomi sin phung kan chim tikah nem tein kan chim men lai, asinain kan chungkhar mi pawl sin phung kan chim tikah cun hlangfang ngaiin kan chim men lai.\n5. Kan chungkhar mi sin phung kan chim hlanah zeidah kan i cinken awk a si?\n5 Kan chungkhar mi pawl sin a hmasa bik phung kan chim lio kong kan ruah tikah kan lak i tam deuh cu kan tuahsernak ruangah kan i ngaichih men lai i lam dang in rak chim ning law a ṭha deuh lai tiah kan ruah men lai. Lamkaltu Paul nih Khrihfa hna kha hitin ruahnak a cheuh hna: “Nan biachim nan holhrel cu a zungzal in ngaih a nuammi le a ṭhami a si awk a si i ahopaoh kha zeitindah ka chonh ah a ṭhat bik lai ti hngalh kha nan i zuam lai.” (Kol. 4:5, 6) Kan chungkhar mi sin phung kan chim tikah mah ruahnak cheuhnak kha kan i cinken awk a si. Cutin kan tuah lo ahcun kan bia ngaih dingin bawmh canah anmah he bia i alnak tu a chuak kho.\nChungkharmi Pawl Bawmh awkah Kan tuah Khawhmi\nZawnruahnak na langhtermi le na tuahsernak cu a ṭha bikmi tehte khaannak a si (Catlangbu 6-8 zoh) *\n6-7. Zumlotu innchunghawi cungah zawnruahnak langhter a herh ti a langhtermi tahchunhnak pakhat in chim.\n6 Zawnruahnak Langhter. A hmasa ah langhtermi Pauline nih hitin a ti: “A hmasa ah ka vapa kha Baibal le Pathian kong lawngte chimh ka duh. ‘Nifatin a cangmi thil’ kong kha kan i ruah bal lo.” Pauline a vapa, Wayne cu Baibal kong a hngalh lo caah Pauline nih a chimmi kong kha a hngalthiam lo. A nupi nih a biaknak kong lawngte ruat sehlaw a lo. Ṭih a nungmi bu he aa kom i hlen a si cang ti a phang.\n7 Pauline nih zanlei le zarhte zarhpi ah unau pawl he pumhnak, phungchimnak le i hawikomhnak ah caan tampi ka hmang ti kha a hun hngalh. Pauline nih “Wayne inn a ṭin tikah a caan ah inn ah ahohmanh kan um lo caah a li a leng” tiah a ti. Wayne nih a nupi le a fa cu amah he caan hmangṭi hna seh ti a duh ti cu a fiang ko. Wayne nih a nupi cu ahote he dah an i komh ti kha a hngal lo i a nupi caah a hawile cu amah nakin a biapi deuhmi an lo. Pauline kha kaan mak lai tiah Wayne nih a tlerhkhonh. Pauline nih zawnruahnak tam deuh a langhter khawhnak lam cheukhat a um ti kha na hngal maw?\n8. Kan Chungkhar mi pawl kha 1 Peter 3:1, 2 ningin zeinihdah an lung a suk bik hna?\n8 Zohchunh awk ṭha chia. Kan chimmi nakin kan tuahmi nih kan chungkhar mi pawl kha an lung a suk deuh tawn hna. (1 Peter 3:1, 2 rel.) A donghnak ah Pauline nih mah kha a hngalhthiam. Hitin a ti: “Wayne nih a kan dawt tuk i mak a ka duh taktak lo ti kha ka hngalh. Asinain a ka tlerhkhonhmi nih Jehovah duhmi lam in ka nun a hau ti kha a ka hngalhter. Bia tampi chim canah ka tuahsernak in zohchunh awk ṭha ka chiah a hau.” Pauline nih Baibal kong kha hramhram in a chim ti lo i nifatin a cangmi thil kong tu kha a chimh. Wayne nih a nupi a nun a nem deuhmi le a fapa a ziaza a ṭhat deuhmi kha a hmuh. (Ptb. 31:18, 27, 28) Baibal biatak nih an chungkhar cungah ṭhatnak a chuahtermi kha Wayne nih a hmuh tikah Baibal baitak kong kha a hun ruah i a cohlan.—1 Kor. 7:12-14, 16.\n9. Kan chungkhar mi pawl kha zeicah kan bawmh zungzal hna awk a si?\n9 Na Chungkhar mi pawl kha bawm zungzal hna. Jehovah nih kan caah zohchunh awk ṭha a chiah. Mi pawl kha thawngṭha cohlan awk le nunnak hmuh awkah caanṭha a pek “lengmang hna.” (Jer. 44:4) Lamkaltu Pual nih Timote kha midang kha bawm zungzal hna tiah a ti. Zeicah? Cutin a tuahnak thawngin amahle amah aa khamh hlei ah a bia a ngaimi hna zong a khamh khawh hna lai. (1 Tim. 4:16) Kan chungkhar mi pawl kha kan dawt hna caah Baibal biatak kha hngal ve hna seh ti kan duh. Caan tlawmpal hnuah Pauline a biachim le a tuahsernak nih a chungkhar cungah ṭhatnak a chuahter. Atu ah a vapa cu amah he Jehovah a biak cang caah aa nuam tuk. An pahnih ningin hmaikal an ṭuan i Wayne cu Khrihfa upa pakhat in rian a ṭuan.\nCawnpiaknak Ah Kan Website Kha Hmang\nKan chungkhar mi pawl nih Jehovah an hngalh nakhnga kan biachim, kan tuahsernak le Baibal hrambunhmi ca pawl kan pek hnanak thawngin kan bawmh khawh hna. Hlanlio ah mi pawl nih nammi cauk, mekazin le cazual pawl kha rel an duh. Asinain atu ah mi tampi nih online in ca rel le video zoh kha an duh. Na chungkhar mi pawl nih an caan a rem tikah anmah tein Jehovah miphun kong kha an hlathlai khawh nakhnga bawmh awkah jw.org® ah luh awk asiloah thla fatin chuahmi JW Broadcasting® kha zoh awkah sawm hna.\n10. Zeicah kan lung a sau a herh?\n10 Na lungsau. Pathian nawl ngaih dingin bia kan khiah tikah kan nunnak le kan zumhnak ah thlennak kan tuah. Mah thlennak kan tuahmi kha kan chungkhar mi nih cohlan awkah an i harh men lai. Anmah he biaknaklei puai le ramkhellei cawlcanghnak hna ah kan i tel ti lomi kha an hun hngalh. A hramthawk ahcun kan chungkhar mi cheukhat cu kan cungah an thin a hung tuk men lai. (Matt. 10:35, 36) Asinain annih cu zeitikhmanh ah an i thleng kho lai lo tiah kan ruah awk a si lo. Kan zumhnak kong hngalhthiam awkah bawmh kha kan ngol ahcun zungzal nunnak hmu dingah an i tlak lo tiah bia kan ceihmi hna a si. Jehovah nih biaceihnak rian a pekmi cu kanmah kan si lo, Jesuh a si. (Johan 5:22) Kan lung a sau ahcun a donghnak ah kan chungkhar mi pawl nih kan chimmi thawngṭha kha ngaih an duh khawh men.—“ Cawnpiaknak Ah Kan Website Kha Hmang” timi rinli kulh ah zoh.\n11-13. Alice nih a nu le a pa a pehtlaih hna ningin zeidah na cawn khawh?\n11 Fek tein le fimkhur tein um. (Ptb. 15:2) Alice kong hi ruathmanh. Anih cu a nu le a pa he aa hlatnak hmun a um lioah Jehovah kong kha a cawng. A nu le a pa cu Pathian a zum lomi le ramkhellei ah aa telmi an si. A cawnmi thil ṭha kong kha ka chimh colh hna a hau ti kha a hngalh. Hitin a ti: “Na chungkhar sinah na zumhnak le na tuahsernak naa thlenmi kong na chimh colh hna lo ahcun a hnu i na chimh hna tikah an lau chinchin lai.” Alice nih dawtnak ti bantuk a nu le a pa nih hngalh an duh hngami kong he aa tlaiin an sinah cakuat a ṭial. Cun mah he aa tlaiin Baibal chimmi zong a langhter i an ruahnak kha a hal hna. (1 Kor. 13:1-13) Ṭha tein an rak zohkhenh caah a nu le a pa cungah aa lawmhnak kong kha a ṭial i laksawng zong a kuat hna. A tlawn hna tikah a si khawh chungin a nu kha inn rian a bawmh. A hmasa ahcun Alice nih a zumhnak thar kong a chimh hna tikah a nu le a pa cu an hna a tla lo.\n12 A nu le a pa sin a um chungah nifatin Baibal a rel peng. “Mah nih ka caah Baibal cu zeitluk in dah a biapit ti kha hngalhthiam awkah ka nu kha a bawmh” tiah Alice nih a ti. A pa zong nih a fanu aa thlennak a ruang kha hngalhthiam awkah Baibal cawn dingin bia a khiah, cun Baibal a palhnak zong kha kawl a duh. Alice nih hitin a ti: “Baibal ukkhat ka pek, a chungah chingchiahnak ca tete zong ka ṭialpiak chih.” A phichuak cu zeidah a si? Alice a pa nih Baibal a palhnak kha pakhat hmanh a hmu lo, mah canah a relmi kong nih a lung a suk tuk.\n13 Harnak kan ton tik hmanhah fek tein le fimkhur tein kan um a hau. (1 Kor. 4:12b) Tahchunhnak ah, Alice cu a nu nih a ralchanh. “Tipil ka in tikah ka Nu nih ‘fanu ṭhalo’ na si tiah a ka ti.” Alice nih zeitindah a lehrulh? “Ka biaknak thar kong chimh kha hrial loin Jehovah Tehte pakhat si awkah bia ka khiah cang i ka biakhiahnak kha ka thleng ti lai lo tiah upatnak he ka chimh. Ka dawt taktak ti kha ka nu nih a zumh khawh nakhnga kaa zuam. Kan pahnih in kan ṭap, cun rawl zong thaw tein ka chuanpiak. Mah caan thawkin Baibal nih miṭha pakhat a ka siter ti kha ka nu nih a hun hngalh.”\n14. Zeicah kan chungkhar pawl kha kan biakhiahnak thlen awkah nawl kan awnh hna awk a si lo?\n14 Kan chungkhar mi hna nih kan caah Jehovah biak cu zeitluk in a biapit ti kha an hngalhthiam khawh nakhnga a caan pek an hau men lai. Tahchunhnak ah, Alice nih a nu le a pa nih an duhpiakmi a sangmi fimcawnnak kha i thim loin hmaikal rian tu aa thim caah a nu cu a ṭap. Asinain Alice cu fek tein a um peng. Alice nih hitin a ti: “Na chungkhar kha thil pakhat kong he aa tlaiin na biakhiahnak thlen dingin nawl na awnh hna ahcun a dang kongkau zongah na biakhiahnak kha thlen awkah an i zuam men lai. Na chungkhar cungah nemnak na langhter i fek tein na um ahcun cheukhat nih a hnuah na chimmi kha an hun ngaih khawh men.” Mah thil sining kha Alice nih a rak ton. Atu cu a nu le a pa an pahnih ningin hmaikal an ṭuan i a pa cu Khrihfa upa pakhat a si cang.\nKhrihfabu i Unau Pawl nih an Kan Bawmh Khawh Ning\nKhrihfabu nih zumlotu kan chungkhar mi hna kha zeitindah an bawmh khawh hna? (Catlangbu 15-16 zoh) *\n15. Matthai 5:14-16 le 1 Peter 2:12 ningin kan chungkhar mi hna kha midang nih ‘thil ṭha an tuahmi’ nih zeitindah a bawmh khawh hna?\n15 Khrihfabu i unau pawl nih ‘thil ṭha an tuahmi’ in Jehovah nih mi kha a sinah a hnuh hna. (Matthai 5:14-16; 1 Peter 2:12 rel.) Jehovah Tehte a si lomi innchunghawi a ngeimi na si ahcun na innchunghawi cu Khrihfabu i unau pakhatkhat he an i tong bal maw? A hmasa ah langhtermi Pauline nih a inn ah unau cheukhat kha a sawm hna, zeicahtiah a vapa Wayne cu unau pawl he an i theihhngalh khawh nakhnga caah a si. Unaupa pakhat nih Jehovah Tehte Hna cu zeibantuk dah an si taktak ti kha a hngalhthiam nakhnga a bawmhmi kha Wayne nih aa cinken rih, hitin a ti: “A rian in khunh a la i bawlung chuih zoh awkah ka sinah a ra. Mah tikah ‘anih cu a tlarimi a si’ ti kha ka hun hngalh.”\n16. Kan chungkhar pawl kha zeicah i pumh dingin kan sawm hna awk a si?\n16 Kan chungkhar pawl bawmhnak ah a ṭha tukmi lam pakhat cu Khrihfabu pumhnak ah i pumh ve dingin sawm kha a si. (1 Kor. 14:24, 25) Ruahnolhnak cu rianṭuan dinh hnuah caan tawite lawng tuah a si caah Wayne cu Ruahnolhnak ah a voikhatnak a hun i pum. Hitin a ti: “Phungchimnak cu ka hngalthiam lo nain ka hmuhmi, mi pawl tu cu kaa cinken hna. Ka sinah an ra i an ka don i ka kut kha fek tein an ka tlaih. Mi ṭha an si tiah ka chim khawh.” A hleiin nuva tuahkhat nih Pauline le a fapa kha i pumh awk le phungchimnak ah i tel khawh awkah an bawmh hnanak thawngin Pauline cungah zaangfahnak an langhter. Cucaah Wayne nih Pauline zumhnak thar kong kha hngalhthiam deuh awkah i zuam dingin bia a khiah i Wayne nih mah unaupa kha Baibal ka cawnpiak tiah a ti.\n17. Kanmah le kanmah zei caah dah sual kan i phawt awk a si lo, asinain kan chungkhar mi hna cu an i thleng kho lai lo tiah zeicah kan ruah awk a si lo?\n17 Kan chungkhar mi dihlak nih kanmah he Jehovah an biak lai kha kan i ruahchan. Cucaah Pathian salle an hung si nakhnga kan chungkhar mi pawl kha bawmh awkah thazaang chuah in kan i zuam. Asinain biatak cu an cohlang men lai lo. Cubantuk thil sining kan ton ahcun an biakhiahnak ruangah kanmah le kanmah sual kan i phawt awk a si lo. Kan zumhnak cohlan awkah ahohmanh kan hnek kho hna lo. Asinain na chungkhar mi hna nih Jehovah na biak caah zeitluk in dah naa nuamh ti kha an hmuh tikah mah cu an cungah tampi huham a ngei kho. An caah thla campiak hna. Fimkhur tein an sinah bia chim. Anmah bawmh kha ngol hlah. (Lam. 20:20) Jehovah nih naa zuamnak cungah thluachuah aan pek lai ti kha zum. Cun na chungkhar mi hna nih na chimmi kha an ngaih ahcun khamhnak an hmuh lai.\nCHUNGKHAR MI NA PEHTLAIH HNA TIKAH A TANGLEI ZIAZA HNA KHA ZEITINDAH NA LANGHTER KHAWH?\nFimkhur tein umnak\nHLA 57 Mi Vialte sinah Phungchimnak\n^ cat. 5 Kan chungkhar mi pawl nih Jehovah kha hngal ve hna seh ti kan duh, asinain Jehovah kan bia lai maw, bia lai lo ti tu kha cu anmah tein biakhiahnak an tuah a hau. Hi capar ah kan chungkhar mi pawl nih kan bia ngaih an i fawih deuh nakhnga zeidah kan tuah khawh timi kong kan i ruah hna lai.\n^ cat. 1 An min cheukhat thlen a si.\n^ cat. 53 HMANTHLAK FIANTERNAK: Mino unaupa pakhat nih zumlotu a pa kha mawṭaw remh a bawmh. Caanṭha a hmuh tikah jw.org® chung i video pakhat kha a hmuhsak.\n^ cat. 55 HMANTHLAK FIANTERNAK: Unaunu pakhat nih zumlotu a va nih a tonmi kong a chimh tikah ṭha tein a ngaihpiak. A hnuah an chungkhar ningin hrimhnak an tuah tikah aa nuam tuk.\n^ cat. 57 HMANTHLAK FIANTERNAK: Unaunu nih unau pawl kha a inn ah len a sawm hna. Unau pawl nih a vapa he i theihhngalh awkah siaherhnak taktak an langhter. A hnuah a vapa cu a nupi he Ruahnolhnak ah aa pum.\n‘Kan Lung A Dong Lo’\nNa Dawtnak Kha Ṭhanter\nCaantling Rian in I Dinh Hnuah Thlennak Tuah Khawh Ning\nTipil petu Johan—I Nuamh Peng Khawh Ning\nText Digital cauk download option VENNAK INNSANG (CAWN AWK CAUK) 2019 August\nVENNAK INNSANG (CAWN AWK CAUK) 2019 August


Warning: Ngamh Lo Bu In Le Thiam Taktak Lo Ahcun Tongh Bak Lo Ding +Video - The Chin Celebrities\nWarning: Ngamh Lo Bu In Le Thiam Taktak Lo Ahcun Tongh Bak Lo Ding +Video\nApril 18, 2022 hleicung@gmail.com Video 0\nSAC ralkap nih an hmanmi bom cheukhat pawl zeitindah kan thihter lai timi video KNDF nih an langhter.Warning: Ngamh lo bu in le thiam taktak lo ahcun tongh bak lo ding. Crd- the chinland post. Note: Mah a link hi /THECHINLANDPOST/videos/ hmeh piak law SAC ralkap nih an hmanmi bom cheukhat pawl zeitindah kan thihter lai timi video KNDF nih an langhter mi video na ozh khawh lai.\nThawng dang rel chap: Hmailei Ahcun Pyidawtha Khua Chungah Kahdohnak Chuahter Ti Lo Dingin Pyidawtha Khua Chung Pastor Fonhmi Phu Nih An Nawl! Kalay peng chung Pyidawtha khua chung pastor kip fonhmi phu nih hmailei ahcun khua chungah kahdohnak chuahter lo dingin an nawl tiah kan theih.\nPyidawtha Churches Ministers Fellowship phu ah Rev. Pastor (14) nih April (15) ah khan tonbiaruahnak an ngeih hnuah biachahnak an tuah i, April (16) ah cathanh an chuah hi a si. April (13) ah khan Pyidawtha khua chung le pawngkam ah SAC ralhrang ralkap le tualchung hriamtlaitu hna karkah ah kahdohnak a chuah ruangah khuami nu pakhat nunnak a liam pinah a vapa zong hliam a tuar tiah kan theih.\nCu bantukin tonbiaruahnak le biachahnak an ngeihmi (9) chungin a biapi cemmi cu Pyidawtha khua chung lampi ah ahohmanh lamkham lo ding, hmailei ahcun Pyidawtha khua cu raldohnak hmunah tuah in kahdohnak tuah lo ding, raldohnak he pehtlaiin hmunhma laaknak zongah hmanti lo dingin upatnak he kan in nawl hna tiah cathanh an chuah. Pyidawtha kahdohnak ah PDF (4) nunnak a liam pinah a dang (6) nih hliam an tuar tiah kan theih. Crd- TFT\nSinger L Seng Zi cu a lo ko cang hih\nTi Kan Thlahpiak/ Pe Cg Uh Tiah SAC Nih KNU Ca A Kuat


Ka Chunmang Cu Thaizing a tling Lai – The Cherry Par\nKa Chunmang Cu Thaizing a tling Lai\nJanuary 19, 2021 Cherry News\nKa Chunmang Cu Thaizing a tling Lai. 2020 President Rak Ithim Hlan pi in Karak Chinchungmi bia. Joe Biden Nikhat hmanh Presideng a tuan lailo cucu karak chim chungmi bak a si. A Tuan bak lailo tihi thiazingah kan hmuh te lai. A caan ara lio ka rak ti kha, Teinak cu kanmah ta ka rak ti kha. Thaizing cu a tutik teah ka bia atlin le tlinlo kan zoh tuah lai cu.\nRelchap, Biachahnak An Tuah Mike Adams nih. Situation Update, Jan. 18, 2021 – Game-Changing Intel Grants Trump New Pathways to Victory! – Mike Adams, Mike Adam’s nih video in bia a chim, A hohmanh January 19,20 dai te in rak um u. Nanmah le inn cioah, Lin Wood nih a theih I keimah zong nih katheih. Mitkuh thaw te in rak it ko u tiah Trump dirkamhtu dihlah sinah bia caah hna. Thil aithleng ding a um a ti hna. Trump dirkamh tu pawl sinah bia cahnak a tuah.\nThil Lianngan Nan Hmuh Lai Trump; Trump nih thil lianngan nan hmuh lai a rak timi kha a ti hi a si cang ko lo maw?\nDemocratic party nih tutan National guard an cawlcanh hi kan fiang u tiah an hal hna. An lehmi hna cu Joe Biden tlamting te In president tlinternak biakamnak him te in zohkhenh tu ding Trump le Pentagon in thlahmi kan si an ti ve. State kip ah an kal I nawl an ngeihcawlh khawhning an lung a hring kan ti lai cu. January 20 cu ropui taktak in thil a cang te ko lai. Joe Biden venhim tu an si taktak ko a si ah cun lawmh a um tuk ko hnga.\nTrump nih Ralkap nawl ngeihnak a pek belte a si sual a si ah cun Joe Biden caah cun a nung bu in thlanchung khumhhe ai lo ve ko hnga. Democratic ukmi state cheukhat nih Nancy Pelosi cu kan state chung in ralkap kan chuahpiak u tiah an nawl. January 21 in cun kan president ding cu kan hmuh ko cang lai. A hodeuh cu dah an si te lai. Thil pakhatnak cu kan hmuhte hrimhrim ko cang lai. Credit: Joseph Thawng Z Ting\n← Trump hi khua bawi hmanh a tuan bal lomi asi\nTuchun National Guard Ralkap chung in minung pahnih cu militia tapung he pehtlaihnak an ngei tiin an chuah than hna →\nHodah UCL Champions Si Lai?\nGood News: CDF-Thantlang nih Thantlang ralhrang sakhan le palek sakhan an luhhnawh!\nMin Aung Hlaing cu Russia le Tuluk nih a nunnak an chah than hoi cang!\nChin Ramkulh Chung Pengkulh 7 Ah Sianginn Onnak SAC Nih A Tuah Lai!\nGood News: Matupi ah thawngpang tha pakhat theih a si!


HAKHA MOTOR NGEI VIALTE NIH TUAH HRIMHRIM DING – The Chinlung Post\nHAKHA MOTOR NGEI VIALTE NIH TUAH HRIMHRIM DING\nMay 3, 2021 admin Chin 0\nHi thawngpang hi a biapi taktak mi thil a si caah pakhat le pakhat i chimcio hna usih. Hakha mino nih thanhnak an tuahmi cu Hakha Motor a nei mi Mipi sin nawlnak. Hakha khuachung motor a mawng/ ai cit mi poh nih motor thlalang awn piak dih ding in kan I nawl hna. Uico pawl mipi bantuk in motor an I cit ve ruangah mipi le uico kan I thleidan khawhnak dingah kan I nawl hna.\nဟားခါး ကားပိုင်ရှင် ပြည်သူများထံ တောင်းဆိုခြင်း. ဟားခါးမြို့တွင်း ကားမောင်းသူ/စီးသူများ ကားမှန်များကို ဖွင့်ထား/အောက်ချ ပေးပါရန် တောင်းဆိုပါတယ်။ ခွေးတွေကလည်း ပြည်သူများလို ကားစီးနေကြလို့ပါ။ ခွေးတွေ နှင့် ပြည်သူများ ခွဲခြားလို့ ရအောင် တောင်းဆိုခြင်း ဖြစ်ပါတယ်… စစ်အာဏရှင်စနစ်ကျဆုံးပါစေ What is happening in Hakha, We Support CDF.အရေးတော်ပုံအောင်ရမယ်. Credit: Hakha Campaign for Justice\nThawngpang dang:Ralhrang kawlralkap thiltuah cu khuaruahhar asi ko cang. Kum 64 a si cangmi chungkhar nubik cu a fapa aiawh ah ralhrang kawlralkap hna nih an velh tiah theih a si. Yangon North Okala sang mino hruaitu pakhat a simi Tin Htun Paing Ko cu ralhrang kawlralkap hna nih april ni hnih ah khan tleih dingin an inn ah an kal hnawh hna. Asinain a rak um lo.\nTleih ding an kawlmi a um lo ruangah hringtu anu kum 64 a si cang mi cu kut an thlak hnu ah an kalpi tiah pawngkam a ummi hna nih thil sining cu an naunu sin ahcun an chimh. Inn chungah cun midang hohmanh an um lo i, an rak kal dih cang tiah achim. Ralhrang kawlralkap hna nih an inn chung cu an kawl dih tikah kum 64 asi cangmi nu pakhat cu kut an thlak i, an kalpi.\nPawngkam a ummi hna nih thilsining an theih hmuh tikah hmundang ah a ummi Tin Htun Paing Ko ( Ralkap nih tleih an timh mi) a farnu cu thawngthanhnak an tuah. Hi konghe pehtlaiin a farnu nih a chimmi cu zingka suimilam pariat hrawnghrang ah ralhrang kawlralkap le palek tampi hna cu inn an rak kal hna i, kanu cu bia an hal i, aphone zong an hal.\nAsinain kanu nih phone ka ngei lo tiah a ti hna tikah ralhrang kawlralkap hna nih cun kut an thlak colh. Voikhat lawng i lungsi loin an duhtawk in kut cu an thlak chih. Afak tiah a au hnu lawngah kut an thlakmi an ngol. Lamzawhnak ah aherhmi thilri pawl an lak dih. Ka U hi kan chawnh khawh lonak thlahnih a si cang. Inn ah hin kanu le kapi lawng an um keicu hmundang ah ka um ko nain kanu he kan i chawn lengmang ko. Atubantuk in ralhrang hna nih kum upa a sicang micung ah kut an thlak in, an tleihmi hi cu minung covo an hrawhtuk mi asi tiah a chim.\nNIZAN HAKHA CDF LE RALHRANG I KAHNAK AHNU BIK THAWNG\nGOOD NEWS: KIA NIH RALHRANG RALTUKNAK TLAK LAK IN AN KAH


Hungary ruang lawng si lo in, Russia natural gas & energy supply ah a hngachanmi European Union members state lakah tampi an um caah an ruahning le lungput a khat kho ti lo. President Putin bia ning bantuk in Ruble payment cu tlam a tling thluamah cang, Russia sanctions nih a dongkhan kho lonak ding caah lam an kawl cuamah ve cang. European Union pawl cu an ruahnak le duh ning a khat lo chin\nlengmang cang lengmang cang. Hungary lawng si lo in, EU members state firms 20 leng nih\nRussia Ruble payment khawhnak ding caah account an awn thluamah cang. French Energy Giant, Engie zong nih\nRussian gas producer Gazprom sin ah payment ruble in an pek khawhnak ding caah May thla dih hlan ah lam a kawl cuamah ve cang, Company tampi nih EU sanctions nak nih an buaiter lo nak ding caah le Russia gas energy pehzul tein an lak peng khawhnak ding caah heh tiah lam an kawl cuamah lio a si. EU President Ursula von der Leyen nih a chim ning ahcun Russian energy resources kongah lung daihtein an\num khonak ding caah, European Commission nih ‘Repower EU plan’ that an ser tiah an chim. Cre-RTK\nKawlram thawngpang….Arakan(Rakhine) ramkulh ah kahdohnak a daih nakhnga biatak tein kan\ni zuam i, hiti buin kahdohnak le buainak a chuah ahcun rak kan mawhchiat hlah uh, tiah SAC chimphuannak nawl ngei Zaw Min Htun nih hrocernak bia a chim. Arakan Army (AA) lutlai General Htun Myat Naing nih Online chung in SAC ralrin a pek hna le SAC nih sawm mi tonnak ah kal loin NUG he tonnak tu an ngeih ruangah atu bantuk in SAC nih lehnak an tuah hi a si.\nRakhine ramkulh chung ah AA nih ukhruainak hna an kan hnawh i\nRegional Military Headquarters ralrin pek le hrocer kan ton caah hihi raltuk an kan sawm a si ko, tiah SAC nih cun a ti. AA he kan i kahlonak a ruang hi Rakhine mizapi zawn kan ruah caah thinsau tein kan i innak a si tiah an ti fawn. Rakhine ramkulh chung ah SAC nih ralkap thazang tampi a chap caah zeitik poh ah kahdohnak a chuak kho, tiah AA nih May 15 ahkhan mizapi ralrin peknak cathanh an rak chuah ve.\n==Minchain pengkomh Nuaṭhuci peng block 3 Nuaṭhuci meekuang hmun a pituhhluattaw\npalai(MP) Naing Ṭhu Aung inn cu mei in an khangh, tiah tualchung mi hna sin in theih a si.\nInn a kangh ning hi mizei an si ti theih lo mi nih mawtaw in an ra i an khangh. Inn a kangh lio ah hin meithattu zong an um lo i amah daih in a dai, tiah a chim chap. Meikangh ruang ah hin inn cu cutlukpi cun a rawk lo nain rawlchuannak tlawmpal a kang, Mei zeitin aa thok i a kangh ti cu fiang in theih a si lo. U Naing Ṭhu Aung inn ah hin a hlan ah cun thilzuarmi pawl kan rak hmuh tawn hna, anmah cinglarualchan an um le um lo fiang in theih a si lo.\nNaing Ṭhu Aung hi National Unity Government(NUG) ah Defense minister rian a ṭuan lio mi a si.\n===Tuluk (China) nih bawmhnak ah a pekchap mi Covid-19 raikhamsii ‘Sinopharm’ dose nuai 10\n(millions) tluk cu Basic Education School ah a kai mi Siangngakchia kan chunh hna lai tiah\nSAC Ngandamnak zung sin in kan theih, tiah Voice of Myanmar nih a langhter. Atu hi a ṭumkhatnak ah Tuluk nih Covid raikhamsii dose nuai 5 (millions) le sii-ṭhim nuak 2 (millions) an kuat i May 18 ahkhan Yangon Airport a phan cang, tiah theih a si. “Sianginn on a si in Siangngakchia chunh ding an ti, kan hnu lei sianginn on lio zong ah kum 12 cung Siangngakchia pawl cu chunh an rak si cang,” tiah Siangcachim pakhat nih a chim.\nTuluk(China) nihcun “Sinopharm” ti mi Covid raikhamsii dose nuai 10 (millions) le sii-ṭhim nuai 13.056 cu\nMyanmar a bawmh i tutan hi a ṭumkhatnak (khohkhatnak) a phanh a si i, a phan cia mi sii cu ‘Central Cold Room(CCR)’ ah ṭha tein an fim i, a dang zong May thla chung ah an van kuat dih lai, tiah theih a si. Kan hnu kum ahkhan Siangcachim le kum 12 cung cu SAC nih Covid raikhamsii an rak chunh cang hna. Tukum zong June 2 ah Sianginn on a si lai i Sianginn kaiman (School Fee) a um lai lo, tiah SAC nih a thanh. Cre-TCP


Hlasak thiam Pensy thlacam in bawmh a herh – Chin 7 News\nApril 16, 2019 admin KNOWLEDGE, MYANMAR 0\nLaimi tampi nih kan uar ngaimi Mizo hlasak thiam muidawh PENSY B cu US Texas Chin Khrihfabu pakhat nih an sawm caah kal ding in timhtuahnak a ngeih cuahmah liopi a si. Thlacam in bawmh a herh taktak zeicahtiah tulio hi India ram in US lei kalnak visa hmuh a har tuk lio a si. US an sawmmi kongah Pensy cu visa konghe pehtlai in May 8 le 9 khi India ram US Consultate Kolkata ah kal ding a si.\nInterview a tuah lai i a awn cun a kal te lai. Tutan Pensy sawmtu hna hi Texas State Midland Chin Emmanuel Church an si. Hlasa ding in an sawm tiah theih a si. Cun Pensy cu May 25-27 kar tuah dingmi Asia Pacific Baptist Federation Youth Conference pi zongah Baptist Choir (BCM) phu in aa tel ding a si fawn.\nNai te ah South Asia Mission Society Mission program in Cambodia in a kir ka te a si fawn. Manh lo ngai in aw le zai in Pathian thawngtha a phuang cuahmah mi a si caah thlacam piak a herh ve. Tutan zong US Visa a hmuh cun US Texas Midland ah cun a kal te lai. A nih hi Mizo gospel singer minthang a si ve. Ref:Mizownews


Remdaihnak Le Daw Aung San Suu Kyi Nih Kawlram Federal Kongah Tuanbia Thar A Ttial Mi – THE CHINLAND POST\nRemdaihnak Le Daw Aung San Suu Kyi Nih Kawlram Federal Kongah Tuanbia Thar A Ttial Mi\nMyanmar's NLD party leader Aung San Suu Kyi smiles with army members during the handover ceremony of outgoing President Thein Sein and new President Htin Kyaw at the presidential palace in Naypyitaw March 30, 2016. REUTERS/Ye Aung Thu/Pool TPX IMAGES OF THE DAY - RTSCSFP\nSalai Za Ceu Lian| 2019 December 1| Kawlram pumpi remdaihnak caah a biapi bik mi cu tlangcungmi nih kan duh i, kan ram pumpi ramkhel lei in buaibai nak le hriamnam tleih in kum saupi i kah len nak vial te kan daih ter nak ding caah a herh bik mi a dik i a hman mi federal phunglam ngah/hmuh/ser khawh hi asi. Ram pum pi huap in kahdaihnak nationwide ceasefire agreement (NCA) min an thut nak a kum li nak puai October 28, 2019 an tuah mi ah Daw Suu nih piang lak in a chim bang, Federal phunglam in kan ram kan sersiam khawh lo ahcun kan ram a dai kho lai lo ti mi kha a hman mi le tlangcungmi hriamtlai bu kan pa le pawl nih an chim zungzal mi asi. A tu tan a biachim cu, a tu lio a kal cuah mah mi remdaihnak nih aa tinh mi le hriamtlaibu kan pa le nih tuah an duh mi hi aa fiang taktak ti khawh asi. A tu tan Daw Suu a biachim mi cu tuanbia ah ro a ling hnga ding bia tampi aa tel caah tlangcungmi kan ca zong ah a biapi taktak mi pakhat in ka rak langh ter lai.\nA biachim mi lak ah tlangcungmi hna kan caah a biapi bik mi le kawlram pumpi federal phunglam dik he sersiam nak ah kan herh tuk tiah tlangcungmi kan pa le nih caansaupi an au pi mi cu State Constitution ti mi kawlram pumpi ramkomh chungtel a si mi State kip nih an mah te in an State cio caah phungrampi i ttial nak nawl an ngeih a herh a ti mi kha asi. A biapi taktak. State constitution ttial nak nawl an ngei lai ti tik ah, mah duh poah ttial in kawlram pumpi nih kan i hrawm mi kan ram ah a sang bik mi Union constitution he i kalh lo in le lawnh lo in ttial khawh nak kha an ti duh mi cu asi. Hriamtlaibu kan pa le pawl nih hin hmailei kan ram ah federal phung a si te tik ah kan hman te awk tiah caansaupi chung an mah le State cio caah tiah State constitution hi an rak ttial cio. Hmailei kan Chin state caah hman khawh ding in tiah timhlamhnak ngan pi he Chin miphun hna kan dothlennak a kan hruai cuah mah mi Chin National Front (CNF) hruai nak in ramleng um kan pa le pawl zong nih Chin State constitution (Draft) an rak ttial chung ve cang. Kawlram pumpi federal Union kan tuah tik ah chungtel a si mi kan mah Chin state ti ban tuk pawl nih State constitution cu kan ngeih hrimhrim kan herh kan duh tiah an rak ruah caah Chin state constitution (draft) zong an rak tuah chung nak kha asi. Mah an tuah chung mi hi a ra lai mi kan Chin state constitution ah zei dah kan ttial/telh lai ti mi biaruah nak le timh lamh tik ah tampi sullam ngei ngai in a kan bawm chan te ding asi. Mah kan pa le an chun manh cu, a kal cuah mah mi remdaihnak biaruahnak chung in kawlram pumpi federal phung hram pi kan thlak tik ah State hna nih constitution nan ngei kho ti mi hnatlaknak a um hmasat lawnglawng ah sullam a ngei hnga ding asi.\nA tu lio remdaihnak chung in biaruahnak an tuah mi a dongh nak ah Union Accord (UA) min thut te ding in timh lamh asi i, mah ahcun State constitution hi i tel ve te seh tiah hriamtlaibu kan pa le nih an au pi cuah mah. A tu lio a cozah he an biaruah mi le 2020 i thim nak hlan hrim ah hnatlaknak la kho uh sih tiah an i zuam. An buai pi tuk ve caah, mah State constitution hi kan thlak khawh hrim a herh ti mi a nawr cuah mah mi hna kan pa le lak ah hruaitu pakhat a si ve mi Dr. Lian Hmung Sakhong he biaruah nak kan ngei. Bia ka hal pah in ka ruahnak ka chimh ve. Federal phung in kan ram kan ser tik ah, State Constitution nan ti leng mang mi hi rampumpi cozah ( federal/Union government) le chungtel State cozah (state government) hna kar ah nawlngeihnak kan tthen te tik ah (division of power), State pawl sin ah pek mi nawlngeihnak ( power ) nih pei lai a rel te ko lai cu. Mah thamtham cu rampumpi phunghrampi (Union constitution) ah pei kan ttial te ko lai cu. State constitution nih a hlei in nawlngeihnak a chap ding ka hmu lo e. Mah caah cun State constitution hi kan ngeih lo zong ah Union Constitution tu ah hin tlam tling deuh in kan ttial ko poah ahcun a za ko lai lo maw tiah ka ruah nak ka chimh.\nAung San Suu Kyi (L) and vice presidents Henry Van Thio (2nd L) and Myint Swe attend the handover ceremony from outgoing President Thein Sein and new Myanmar President Htin Kyaw at the presidential palace in Naypyitaw March 30, 2016. REUTERS/Ye Aung Thu/Pool\nA ka leh mi cu, “self-determination tiah kan mah te in kan miphun kong kau lairelnak/rorelnak nawl ngei uh sih kan ti lengmang mi vial te chungah hin kan miphun sining runven nak caah a biapi taktak mi pakhat cu kan mah te in kan Chinram/Chin State caah kan i hruainak ding phunghrampi Chin State Constitution ngeih khawh ve hi asi. Kan Chin State constitution chung ah tlamtling te in kan nawlngeihnak vial te le kan i hruai nak ah kan zulh ding dun le dan vial te kan ttial lai. Mah tik ah kan Chin State nih kan ngeih mi nawlngeihnak vial te kan upadi lak ah a sang bik mi kan phunghrampi ah kan i ttial khawh ve lai, cun kan Chin State aiawh in ttunvo ngei mi zung kip nih an rian le nawlngeihnak vial te an i fiang cio lai pin ah, ram pumpi cozah federal government le a dang state pawl he zong buaibainak a um lo deuh lai. Self-determination kan ti mi a kan hum hak piak ding mi cu State constitution asi.” A ka leh nak bia hi ka ruah tthan ve tik ah State constitution kan ngeih khawh nak ding ah an nawr lengmang mi hi ka theih thiam ngaingai.\nOctober 28, 2019 ni i kawlram pumpi kahdaihnak Nationwide ceasefire agreement (NCA) min an thut mi philh lo nak a voi li nak caam tuak Naypitaw khua i an tuah nak ah ram pumpi cozah aiawh in bia a chim mi State Counsellor, Daw Aung San Suu Kyi, nih tlangcungmi hna nih an duh mi federal phung in kan ram kan sersiam hrim a herh. Cun, tlangcung mi hna nih an mah te in an mah konglam khuakhan khawh nak self-determination a um khawh nak ding caah an mah le State cio ah phunghrampi State constitution an ngei lai tiah a chim mi hi cu tlangcungmi hna kan caah cun ro a ling taktak mi biattha asi. Pumpak biaruah nak men ah si lo in, kan Ram pumpi aiawh in tuah mi formal event bak ah a chim fawn tik ah sullam a ngei khun. State constitution kan pek hna timi min an thut rih lo lawng tu khi a si cang. Lawmh a um taktak. Kan ram pumpi federal phunglam ser nak caah khua a dei cang ti khawh asi. Kan ram federal phunglam in kan i hruai khawh nak caah a rak cawlcang mi le aa zuam cuah mah mi kan miphun unau vial te nih an i saduhthah a tlin nak ding ah lam ttha a kan sial piak tu ding asi. Daw Suu nih kan pek hna a ti hnu khan cun, a tang mi cu ralkap lei bawizik a bia tu hi a biapi ngai mi asi. Ralkap lei nih kan lung tling ve an ti ah hin cun hnatlaknak biakam pakhat ah a si colh lai i phung ning te in feh ter le hnatlaknak min thut ding tu kha a tang cang. A tak ram ah a si khawh nak hnga ding caah remdaihnak chung in i chawnh biak nak political dialogue tluang te in an tuah khawh nak ding ah thlaza cam piak hna uh sih, ttang tti chinchin hna uh sih.\nA tu ban tuk in kan ram le kan miphun vial te caah a ttha lo mi phunghrampi le upadi vial te remh in a dik i kan cohlan mi federal phung ning in kan ram pumpi phunghrampi (2008 constitution) remh ding kan i zuam lio cuah mah ah hin cun, kan zapi caah le kan ram nih a herh mi thil ttha a chuah khawh poah ah hin cun kan i lawmh cio ding le mah ban tuk in thil dik le thil ttha a chuah chinchin nak hnga thazang kan i pek cio hi a biapi mi asi. Ka chim ttheu bang, ram kan riah ahcun sakah kan duh. A ho nih a kah a bia pi lo. Ram sa kan duh mi a kan kah piak tu minung poah kha a kut tlaih in kan cawng lawmh ding kha asi. Thilttha tuah khawh nak nawl a ngei i, a tuah ve bak mi minung le party kha nan ti ttha tuk, tuah thluah mah uh, mah cu pei kan ram nih a herh mi a si cu tiah thazang kan i pek ding a si. Cu caah, a tu ban tuk in tlangcungmi nih kan duh i kan herh mi federal phunglam caah si seh, a bik in kan mah te in kan miphun le kan konglam kan mah te in ro kan i rel lai ti mi self-determination guarantee a kan pe tu ding le a kan runven piak ding mi State constitution cu, kawlram pumpi kan federal ramkulh chung um mi State hna nih an ngeih a herh tiah kan tuanbia ah ro a ling mi thawngttha a kan chim ngam tu le a kan pe tu Daw Aung San Suu Kyi hi cu kan lawmh awk asi. Mah ban tuk thil tha a um caan ah hin cun pumpak le party kong ah a herh lo mi te hna thlir len in thangchiat nak lei hawih in chim lo in le, kan miphun le kan ram caah a herh mi biattha tu kha chim khawh i zuam cio uh.\nNext Zeiruangah Chin Ramkulh Ah Eihmuarnak A Tam?


An Cang Bal Lo - A VEL IN KHAMH KAN SI\nKA PHAN BIKMI THIL AN CANG TAKTAK BAL LO!\n“Nan lungre a theih le nan awlok a chon thawngin nan nunnak thlawmte tal a sauter kho deuh mi a ho tal nan um maw?” Mathai 6:27\nAdrian Rogers nih tihphannak kongah Pathian bia in thapeknak tawite a tial. Achimmi lakah thazaang la in nun sersiam khotu ding bia an um I kan nunnak ah lungretheih a herh lo zia le sullam a ngeih lo zia kha fiang tein a chim.\nAchimmi cu, ‘Thinphannak kong chimhnak ah na hman khawh dingmi biatlang tha bik cu, ‘Thinphannak nih zei thiltha hmanh a chuahpi lo,’ tihi asi,” tiah ati. Thinphan a that lo tuk nak cu, kan nunnak ah thil tha nakin ralchiatnak a chuahpi deuh. Thinphannak kongah pakhat nu nih, ‘Thinphannak nih zei thil ttha hmanh a chuah pi lo tiah ka chim ti hlah u! Ka phan bikmi thil hna hi pakhat hmanh an cang taktak bal lo,’ a ti, tiah ati.\nCucaah nunnak lamtluan ah Thinphannak ngeih hi hman santllai lo; zei buainak hmanh a remh kho lo mi, kan thilrit zong a kan chaang lo tu, kan mitthli zong a rak hnawt bal lo mi le a tu zongah a hnawt lo I, hmailei zongah a hnawt ti lai lo tu asi. Thinphannak nih, a kan santer in a kan niamter kho lo pinah a kan thauter in a kan der ter kho fawn lo. Cucaah Thinphanak ngeih hi sullam a ngeilo taktak mi thil a si caah thinphan cu hman santlai lo asi tiah kan tinak a si. Hinak hmanh in a va zual deuh nak cu, zumhnak a ngei lo mi asi. Thinphannak cu zumhnak he aa ralchanh zungzal. Kan nunnak ah ka thin a phan tikah, Bawipa nih kan umpi hna lai I kan zohkhenh zungzal hna lai a kan timi a biakam kha kan zumh lo a si caah, Thinphannak nun in Pathian kha MI LIH ah kan ser.\nKan nunnak caah tihnung ral tampi um ko hmanhseh, phan ding mi thil an si lo. Thinphannak nih kan nunnak kan thlarau caah thathnemnak a pek khawh mi a um lo piinah thilrit I khinh sawhmen asi caah, na nunnak ah na tonmi le na ngeihmi tihphannak chung in na luat khawh nakhnga, Kan zohkhenh zungzal hna lai tiah bia a kan kamh tu Bawipa tu hi thlacamnak he fuh chin I zuam kha nunnak sunglawi tein hman asi. Kan tihphan mi thil hi kan nunnak ah an cang taktak bal lo!


Russia le Iran Nih Ralhrang Pawl Dohrelnak Ah Biatak Tein Timhtuahnak Conference An Neih Kho! – Daily Post TV\nRussia le Iran nih Ralhrang kahdohnak ah biatak tein rian tuah ding ah April 26,2019 ahcun Moscow ah iton biaruahnak an neih kho hna. Iranian Defense Minister Brigadier General Amir Hatami le Russian counterpart Sergei Shoigu hruainak in Moscow Conference of International Security (MCIS) ti tlangtar in ralhrang kah dohnak ah a herhning le a lam kip phungtling in kan ni zuam lai tiah biakhiahnak an nei kho.\nHranghrang kahdohnak ah ralkap lei tha zang le sehlei thilri pawl zong sersiam khawh kan ni zuam lai tiah lungtlingnak an nei fawn. Ralkap zong ralhrang kahdohnak ah alam kip in tha tak in Training pek khawhnak kan tuah pi hna lai.\nKan vawleicung him deihnak ah ralhrang le mipi fahnak, thahnawnnak a tuahtu hriam tlai dohrelnak ah mah hlannak in kadohnak thilri le thazaan kan chuah ti lai tiah bia an ni kamh ning cu asi.\nAhlei in Syria ramchung ah kum 8 chung thahnawnnak le ralhrang dohrelnak ahhin mipi nih deihnak le himnak taktak an hmuh thai khawhnak ah kan bawmh hna zong a herh tiah an fianh chih. Russia le Iran itonnak ah UN nih Syria ram chung tlangtlaktu ah a thlahmi Geir Pedersen zong nih conference ah an sawmnak in a tel pi ve hna tiah theih asi.\nCun Arab ramchung ramkip ah ralhrang pawl kahdohnak kong ah Turkey nih Russia le Iran ram nih an ni timhnak ah a hlan tein timhtuahnak an rak neihmi ah, tlangtlak le itel ding ah lungtlingnak zong a rak neihpi mi hna cu pehtlai in rian an tuannak ah a bawmh ve hna lai tiah fianh mi cu an si hna.\nSource /photos:Russian defense ministry’s website\nMyanmar Rammi -32 Cu Thailand Ramri Ah Palik Nih An Tleih Hna!\nSingapore Ram Cu An Him Ti Lo, Cozah A Lungre Lawng A Thei Cang


Khah! Pu No Than Kap Online Biaruahnak tuah a si lai. (Mah ka hin zoh khawh a si Lai) – Chintanbo\nKhah! Pu No Than Kap Online Biaruahnak tuah a si lai. (Mah ka hin zoh khawh a si Lai)Mi Cheukhat nih cun an sawisel ve ngai ngai.miphun le ram ca i, zei hmanh san tlai lo mi le ,Ram Hrawk tu men men an ti i, hman tuk mi si.\nKhah, Pu No Than Kap cu Online ruahnak tuah a si lai. Mah ka hin ni le caan le page ah khin zoh khawh a si lai. Hi ti hin langhter asi.Hi bantuk online i bia ruah nak tuah ding te hna cu,Dr.Sasa,Pi Sukyi te hna bantuk cu si hna sehlaw zoh zawng ah a phu deuh .Zeipoh cu vun sihseh law vun tuah tuah hna seh law,kan zoh lai cu..\nCCN & Pu No Than Kap Zoom Biaruahnak: Pu No Than Kap le CCN biaruahnak aum lai. Atu lio thil sining pawl he pehtlai in biahalnak le biaruahnak cu a tanglei ni le caan ah tuah asi lai. CCN Team. Ani le caan: U.S. – May 27, 2021 10:00 pm (EDT). Myanmar – May 28, 2021 8:30 am Source: CCN Facebook Page (Chin Cable Network Channel)


CNDF Ralkap Pakhat A Nunnak A Liam - News and Media\nBomb Puah Sualnak Ruang ah CNDF Ralkap Pakhat A Nunnak A Liam! Chinland Falam peng hmunkhat ah Bomb puah sualnak ruang ah CNDF Ralkap Salai Sui Thawng Lian (kum 19) a nunnak a liam tiah theih a si. Crd – TCP


Good Bak, Si Bak Seh : Cozah Rian Tuan Pawl Thaizing Thok Cun Ralkap Uknak Duh Lonak Langhternak Caah Mah Hihi An Tuah Lai – Onlinenungak\nGood Bak, Si Bak Seh : Cozah Rian Tuan Pawl Thaizing Thok Cun Ralkap Uknak Duh Lonak Langhternak Caah Mah Hihi An Tuah Lai\nMyanmar ram chung khuapi tampi ah cozah riantuantu hna cu thaizing thawk in ralkap uknak cohlan khawh lonak langhternak caah zung kai an i tim ti lo. Siizung riantuantu siibawi le nurse tam bik an i tel. Mah hi tulio hmual a ngei bikmi hriamnam cu a si ko.\nChinram chung cozah riantuantu zong nih raltha ngai in le hmailei fale caah ruah piak bu tein ralkap uk chiahru hi rak doh cio ve ulaw lung a hmui tuk hnga. Salai Lungthli Tum


Caroline Nahmany - Paris, France\nContact Caroline Nahmany\nWeb Search for - Caroline Nahmany - ... Videos Search for - Caroline Nahmany - ... Documents Search for - Caroline Nahmany - ...\nPublished by Caroline Nahmany\nLooking for another Caroline Nahmany ?\tGeneral


Salai Lungthlitum Nih Hmawngtlang Le Leitak Buainak A Phuan Cikcek Cang! – Chin 11 News\nSalai Lungthlitum Nih Hmawngtlang Le Leitak Buainak A Phuan Cikcek Cang!\nPosted By: victor victor May 15, 2020\nChinram ah khua tlak cio a si ko nain midang khua a taw bak ah khua tlak hnawh ngaingai cu a um rih men lai lo. Biafang dang hman ahcun lakhruak khua chuh ‘invasion’ he ai lo ngaimi a si.


Canada Prime Minister Nupi Zong UK In COVID-19 A Rak Itlunpi Ve. – Chuncha News\nCanada Prime Minister Nupi Zong UK In COVID-19 A Rak Itlunpi Ve.\nCanada ram kan Prime Minister Nupi zong UK in COVID-19 a rak itlunpi ve. Tuhi biatak tein Nitlai lei ram ah a karh cuahmah i, iralrin cio kan herh.\n# World Health Organization nih an thanh ning ahcun Corona Virus hi thli/air in ichawnhmi a si lo an ti. Cucu thawngttha pakhat a si. Nihin tiang studies an tuahnak ah Corona Virus ichanwh khawhnak cu, ” droplets” in a si an ti. “Droplets” cu “hatheu” kan theuh lio i, a petmi ti-dor/ hnap-dor khi a si. Cu hnap-dor cu kut or kutka tleihnak or staircase tlaihnak tbk kut itlaihnak tbk ah aa benh i, cucun, virus cu ichar khawh cio an si hna.\n# Kan tak pum chung ah Virus a luhnak inka hi, “kan Ka, kan mit, kan hnakhaw le kan hnar” in an si. Cucaah, hmai hrimhrim kha itongh lo a ttha tinak a si.\n# Mizapi hmanmi/ shopping mall, school or community tbk “public washroom” ah na kal ahcun door/innka tleihnak te khi Virus aa benhnak cu a si lai. Cun, staircase railing tbk ahkhan a benh fawn lai. Shopping nan kai tikah, nan nammi, shopping cart zong khin ichar khawh a si fawn lai. Cucaah, mahbantuk kha tleih awk ttha lo an si tikah na hmai na tongh hlan ah kut ikholh lengmang a hau.\n# Virus hi Metal/thir tbk ah saupi a nung kho an ti. Cucaah, na cell phone zong ahhin Virus aa benh khawh tinak a si. Tahthimhnak ah Virus a umnak innka/railing or a zawmi kut na tleih hnu ah na phone na deh ahcun, na phone ahkhan aa benh manh cang lai. Cun, Na kut na kholh hnu in phone na deh tthan tikah phone in na kai tthan kho thiam tinak a si. Cucaah, hand-sanitizer te kha isanh khawh peng ahcun tthat bik dawh a si. Na phone, na kut tbk kha tuletu in na hnawh peng ahcun na him lai.\n# Corona Virus hi a linh/hot a celh lo an ti. Cucaah, a linnak ram ahcun a karh kho tuk lai lo. Midang sin a kai hlan ah a thi manh lengmang lai tinak a si. Cucaah, a linnak kawlram le India tbk cu an him pah ko lai. A kihnak ram belte cu iralrin taktak kan herh.\nCredit: Za Sang Cinzah\nCOVID – 19 Kong Ah Kawlram President U Win Myint Nih Cathanh Achuah Ve Cang, Laimi Zong I Ralrin Uhsih\nBreaking_News:Kanpetlet Khuapi Ah Baptist Pastor Mana Hleh Inn Sak Lio Mi Chun Lailing Ah A Kang.


Hakha Ah Thilman A Let Hnih Bak In A Kai I Nun A Fawi Ti Lo - chinland media\nJanuary 28, 2022 admin Chin News 0\nHakha ah thilman a kai tuk caah mipi lungrethei le thinphang in an um ko hna. Hakha khuapi cu thilman a let hnih bak in a kai caah mipi lungrethei le thinphang in an um hna tiah theih a si.\nHakha khua ab thilman a kaimi hi din ei man fak tuk in a kai. A hlan ah 1000 an huah mi kha a tu ahcun 2000 an hauh cang hna. Facang man le Chiti man zong a let bak in a kai. Zingka breakfast eimi chang tiang in a let hnih bak in thilman a kai tiah theih a si.\nMah ti ning in thilman a kai ahcun zapi zaran caah cun nun a fawi ti lai lo tiah khuami pakhat nih a chim. Cheukhat dawr ahcun thil a dih nak zong a um. A hlan ahcun Kalay myo ah thil kan cah ah nithum lawng a rau tawn. A tu ahcun zarh khat zarh hnih hna a rau cang tiah khuami pakhat nih a chim.\nChin ramkulh hmunkip ah thilman a kai dih. Matupi hna ahcun fak tuk in Facang man a kai. Facang tun khat ah a ting leng a phan cang. Cu hmamh ah cawk ding a um huaha lo tiah khaumi hna nih an chim. Zei dang thilman tiang zong a kai dih. Sifak santlai lo caah nun a fawi ding a si to lo.\nRamdang in phaisa kuatu a ngeimi hna nih tlawmpal an i ning deuh. Thilman a fak zong ah tlawmpak tal cu an cawk khawh. Ramdang in phaisa kuatu a ngei lomi hna caah cun a har bak ko. A hlan bantuk in riantuan awk a um ti lo. Phaisa laknak hi a har bak cang. Thilman nih le van a tong hoi cang tung i sifak santlai lo caah nun hi lungrethei a si ko cang tiah Hakha khua ah a ummi pakhat nih a chim.\nKawlram cu ralhrang nih uknak an lak ruang ah vawlei cung ram sifak pawl kha kan i chauh manh cang. Raltuk buainak ruang ah thilman a kai dih. Company riantuan an um ti lo. Ralhrang ruang ah sifah nih fak tuk in kan tuar ee.


Mindat Peng Kah Doh Nak Ah Ral Hrang Lei Thi Mi An Tam Lung Ah Hmui Kho Tuk – Thechinlandtoday\nMindat Peng Kah Doh Nak Ah Ral Hrang Lei Thi Mi An Tam Lung Ah Hmui Kho Tuk\nadmin December 16, 2021 Leave a Comment on Mindat Peng Kah Doh Nak Ah Ral Hrang Lei Thi Mi An Tam Lung Ah Hmui Kho Tuk\nA thli in kahdoh a tongmi ralhrang phu cu fak in hliamh an si caah ralhrang phu nih Laesaw (လယ်ဆော) khuachung ah luhhnawh in khuachung thil an hrawh hral piak hna. December 13, ni zinglei suimilam 11:00 hrawngah Laesaw (လယ်ဆော) khuapawng ah ralhrang phu le mipi vengtu ralkap phufonh kar kahdohnak a chuak than, cu kahdohnak ah cun ralhrang lei in minung 10 nak tlawmlo an thi. Cun ralhrang nih khuachung mi hna sin in an firmi thilri hna cu an lakkhawh than tiah theih a si.#Delta News Agency\nMyanmar Ram Cu Asian Ram Hna Chung In Covid Zawtnak Runven Sii Chunh Hmasa Bik Ram Si Na In Nikhat Chung Zawt Nak Hmuh Mi An Tam Chin →\n← KNLA Le Ralhrang Kar Lak Kahdoh Nak Azual Chin Lengmang Ralhrang Lei Thimi Antam


Na Dawtmi Na Darling Kha Mah Bantuk A Rak Si Sual Ah Cun Hrial Law Zaam Tak Diam Ko – Buanchukcho\nJune 5, 2021 admin THEIH TLEI 0\nA ziaza na theihfian hmasa hlan ah nupi caah na thit colh a si ah cun a hnu ah nai chir hrim hrim lai . nan karlak ah tele fa an um hnu chin chin ah cun hi vawlei na nun nak cu nuamh lo nak kutka chung ah a lut mi bantuk na si cang lai . cu caah cun nupi cu na thit hlan ah a ziaza theih hmasa i zuam . a ruang cu nupi cu lungvar nak in an sung deuh tiah Bible zong nih a chim .\nNa thit bak lo dingmi Nupi phum 3 in kan rak tial lai………1.Pakhatnak : Nungak/Tlangval nan si lio i nan i duh lio ah dawr ah lakphak din ti /thil ei ti can nan ngeih tik ah nangmah peng phaisa an pek ter tawn maw ? cu bantuk nu cu mi khiar car ngai a si ti kha na fian colh a hau . a ruang cu nan um ti tik ah na chung le na nule pa cu a daw hna lai lo i na chung le caah thil ui mi a ngei peng lai i na chung le na dawt hna poah ah na cung ah ai lawm lai lo i nan chungkhar cu hell hmete a si cang ko .\n2.Pahnih nak : Nan i uar lio ah nan i sik can a um lai chungkhar ruang ah maw thil pakhat khat ruang zong ah i el hnial nak cu a um lai . cu bantuk can ah na bia a dih hnu zong ah a holh peng a si ah cun cu nu cu hrial law kal tak colh . a ruang cu ma bantuk nu nih khan an pasal le an tih zah bal hna lo i chungkhar ah pa nak in lu deuh ah um a duh tawn mi nu an si ti kha na theih a herh .\n3.Pathum nak : Na nungak nu kha facebook ah ai post lengmang mi a si maw ? cucu a sual tuk ti nak a si lem lo . a si nain a hawile he leng rumro ah a can a hmang mi hna a si than maw ? cu bantuk a si ah cun nuamhnak lawng a ruat mi a si ti nak a si i hmunkhat nan um ti tik zong ah na tuan kawl khawh i phaisa na chuah pi khawh a si ah cun an upat lai i harsa ngai in na um pi khua na sak pi a si ah cun nangmah nak phaisa ngeimi pa sin kal tak zong kha a poi ah a chia lai lo . a fawi nak chim cun zumh tlak lo nu a si ko .\nSexy ngai in ai post tawn mi a si i , bia tha na chimh can zong ah zei rel lo phun in a um mi nu a si lebang ah cun na thinlung te khan bye bye tuah colh law a rem na ti bak in then colh ko . cu ti na then lo hmanh ah na sikhawh lo deuh can a phak tik ah a mah nih an then thiam ko lai.Na hmuh ning comment nak ah rak chim ve .


US ram Kentucky khua ah Wisky Zu an chaih nak kudawng meikang caah nga tampi an thi – CHIN IDOL\nNai July/2/19 ni ah khan Jim Beam Wisky an chiah nak inn(kudawng) mei a kang I wisky zu vialte cu Kentucky tiva Chung ah a luang dih nga tamtuk an thi.\nAmerican ram Kentucky, Versailles Khua ah ummi Jim beam wisky kudawng cu nai ah khan mei a kangh I mah kudawng ah ummi zuthol hi a dihlak ah(45000)hrawng si lai tiah an zumh.meikangh ruang zu cu tiva Chung ah meng(23) tiang sau in a luang I tichung ummi thilnung pawl tampi an thi.\nMah wisky a luang mi cu July/8/19 ni ah Ohio’s tiang a phan tiah cozah leinih an chim.mah wisky ruangah cun nga zong tampi an thi.mah nga thi pawl cu ei nak lo ding tiah cozah nawl ngeitu nih thawng thanh nak an tuah.\nMyanmar nih Kum(13) chung an lak kawh ti lo mi Bilirad champion cu\nPosted on May 3, 2019 Author chinidol.com\nIndia ram tuah mi Asian Biliard zuamnak ah kawlram in Nay Thawy Oo nih Thailand ram champion pakhat rak si mi Praprut Chaitannasakun cu 6-4 in a tei I champion a co.Biliard champion laksawng hi 2006kum lio ah U Aung San Oo nih a rak co bel I kum13 a ruah hnu lawng ah kawlram […]\nPosted on July 23, 2019 Author chinidol.com\nMuhamad le Islam biaknak a hram a rak i thok ning hi na thei bel ve cang maw\nMuslim(Islam) biaknak hi ni hin kan vawleipi ah a ngan bik le a ngan bik an si.Islam biaknak a chuahpitu le an hruaitu pa hi Muhamad a si.Muhamad hi Arabia ram Maka khua ah AD570 hrawngah a rak chuak.a chuah hlan deuh ah a pa nih thihtak hna i a nu zongnih kum(6) a si […]\nSianghngakchia minung(12) phortu tilawng a let i nu(4) an tlau


“Chin State Cozah / Hluttaw Thar Cuanh Chungnak Le Saduhthah ” ( Part 5 ) – The Cherry Par\n“Chin State Cozah / Hluttaw Thar Cuanh Chungnak Le Saduhthah ” ( Part 5 )\nBiahmaithi: Kan tlangtaar part 1, 2, 3 le 4 ah khan Chin State cozah thar cuanh chungnak le saduhthah kong kan tial cang i tutan cu Chin State MLA /MP (Hluttaw Palai pawl) caah saduhthah kong kan tial ve cang lai.\nChin State Hluttaw Palai Pawl Caah Saduhthah. Cozah uknak kan timi ah hin tungtlang pathum an um hna: (1) Cozah uknak (Executive), (2) Phung sernak (Legislation), (3) Biaceihnak (Juriciary) hna hi an si. Mah hi chungah hluttaw rian bik cu phung sernak ( Legislation ) hi a si. Cucaah hluttaw palai hna caah kan saduhthah hna cu: –\n(1) Hluttaw palai cu phung sertu an si bantukin Upadi lei theihhngalhnak kong ah biatak tein aa zuam a hau. State hluttaw palai a si ahcun Chin state he aa pehtlaimi Upadi tampin theih aa zuam lai i Pyithawngsuh hluttaw palai nih cun rampi huapmi Upadi tampi theih le hngalh aa zuam ve awk a si.\n(2) Liaison Office : Pu Tial Ling nih keimah cu mipi nih nan ka thim ahcun mipi he pehtlaihnak caah Liaison office ka hon lai, a timi kha thil tha ngai a si. Midang zong nih tuah cio kho hna sehlaw a tha hnga. MLA/ MP cu mipi nih anmah aiawhin an thimmi an si caah mipi he aa then kho an si loh, pehtlaihnak an tuah peng a hau. Mipi he i pehtlaih lo ahcun a bial cung an herhmi a tuahpiak kho hna lai loh.\n(3) Social media a hman zia thiammi si hna sehlaw a tha bik. A herh lomi ca post hi mi huaha lo rian a si. Sihmanhsehlaw, hluttaw palai pawl nih cun an riantuannak kha mipi sinah social media hmangin theihter peng a hau.\n(4) A umnak hmunhma (Constituency) a tlawn peng hna a biapi tuk. Liaison office hmangin thawngpang cu theih khawh a si ko nain, mipi an umnak cio i a kal hnawh hna ahcun a mit bakin a va hmuh khawh lai. Cucu mipi he hmun khat ah riantuanti zong a si fawn. Mipi thimmi palai nih cun Election lai i a cawlcangh bantuk bakin a cawlcangh peng khawh ahcun next election ca zong ah phan awk a um ti hnga loh. Kum 5 chungah a tlawm bak voi khat cio tal cu pal manh awk a si.\n(5) Media pawl he pehtlaihnak tha ten a ngeih peng a herh. Amah nih social media i a post mi pinah media pawl sinah a hmuhtonmi tete kha a chimrel peng ve a hau.\n(6) A umnak (bial) constituency chung i a ummi CSO le NGO pawl he zong pehtlaihnak tha a ngeih a hau. Mipi ca i riantuanmi an si ve caah zeidah an harnak a si ti kha theih aa zuam lai i hluttaw ah a chimrel pi hna lai.\n(7) A bial (constituency) chung khua kip herhmi pawl kha chimrel khawh aa zuam lai. Kum khat ah khua cu zat ca ka hal lai, tiin management tha ten a tuah lai i kum 5 chungah a bial chung herhhai vialte tuahpiak khawh aa zuam lai.\n(8) Cozah riantuannak kherhlai le a herhning i control tuah kha hluttaw rian biapi tak takmi a si. Cozah le hluttaw hi Check and balance a um hrim hrim a hau. Cozah riantuannak a pial sualnak hnga lo hluttaw nih control peng a hau. A herh ahcun media pawl zong an auh hna lai i an biaceihnak ah thawng an lakter hna lai. Chin state caah cun corruption doh hi a biapi tuk i corruption dohnak phung hi a tha bikin an ser hrim hrim a hau. Mah cu phung cu cozah nih tlamtling in an hmang msw, hmang lo ti tiangin an zohfelpi lengmang zong a hau lai.\n(9) 2008 phunghram he aa kalh lomi Chin miphun caah zei bantuk phung dah kan ser khawh ve lai timi kha biatakin kan tuaktan piak kho hna sehlaw a tha tuk hnga. Tahchunhnak ah, Chin miphun ni hna hi rampi huapin holiday tuah cu a har deuh kho men. Asinain, Chin state huap tal i tuah ahcun a lam a um ko hnga lo maw?\n(10) Hluttaw bomhnak tangka felfai ten a tawlrel lai. Peng kip caah hluttaw nih tangka Sing (ting) 1000 cio bomhnak an pek tawnmi cu mikip hmuh khawh awk (Tranparency) le eihmuarnak um lote in felfaiten a tawlrel dih lai i, i tlukrualte in bomhnak a pek hna lai.\nMah kan saduhthah pawl hi atu i thimmi Hluttaw palai pawl nih kan tlinhpiak kho hna sehlaw, Chin State cu fawite in a thangcho hnga i kan MLA/MP pawl ca zongah a ralaimi election caah phan ding a um ti hnga loh. Credit: Victor Pa\n← Chin Ramkulh Chief Minister Tuan Ding Ah Aa Tlakmi\nChristmas laksawng caah ting 20 awngbali kan tuah than →


Kim Jong-Un A Thi An Ti Mi Hi Bia Hman A Si Ko Men (+Video) – Chin 11 News\nKim Jong-Un A Thi An Ti Mi Hi Bia Hman A Si Ko Men (+Video)\nNai te ah Kim Jong-un cu operation aa tuah ruang ah a thi ding dirhmun ah a um, North Korea caah a biapi taktak mi puai, April 15, Kim Jong-un a pu Birthday zong ah a lang kho lo tiah CNN nih a tarlangh. A si nain BBC nih cu a si lo, Kim Jong-un a dam ko tiah a phunphun in a langter lawng si loin South Korea lei zong nih a a dam ko, a zualhma tuk a si lo tiah an langhter ve.\nA si nain a tu ahcun Video bak in Korea nu nih a chim. Kim Jong-un hi a thi cang, mi tampi nih an thuh nawh, a thi lo tiah an chim sawhsawh mi a si. A sinain a thi taktak cang mi a si. Hi bia ka chim mi, ka thawngpang hi capo men a si lo tiah a chim chih.\nHi biachim tu nu nih “April 15, 2020 hi Kim Jong-un caah a biapi taktak mi a si, a ruang cu a pu Kim il-sung, le hringtu a pa Kim Jong-il Birthday a si. Kum tin te hi puai hi sunglawi taktak hi a hman peng mi a si nain tukum cu a lang kho ti lo. Mi tampi nih cun a thi lo tiah an pheh piak, a si nain nihin tiang a lang hlei lo, Ramkhel, Chawlehnak, Journalist dirhmun in an purhdah tikah a thi ko ti cu a fiang” tiah a chim


Covid-19 virus khamh sii cu vanlawng in mipi phawtzamh ding ah an vak pi cang – TIMES OF CHIN NEWS\nPresident Trump nih Thanksgiving biacah a chimmi ah hmaizarh silole zarh nolh in coronavirus khamhnak sii vaccine cu mizaw thloptu hna le senior citizen pawl phawt hmasa a si lai” tiah video conference ah rak chim mi cu a tak in mipi sinah phawtzamh dingah an i thawk taktak cang.\nCoronavirus khamhnak sii sertu Moderna and Pfizer company hna nih an serchuahmi vaccine cu zawtnak rungrul 95% a kham khotu a si. Zawtnak rungrul kherhhlai thiam expert Dr.Fauci nih cun kum voi April thla ahcun US citizen paoh cu phawt dih an si lai tiah a chim.Kum voi tu bantuk caan ahcun a hlan nuning kel in kan nung kho cang lai tiah zumh a si


𝐀𝐮𝐬𝐭𝐫𝐚𝐥𝐢𝐚: 𝟐𝟎𝟐𝟎 𝐁𝐮𝐝𝐠𝐞𝐭 𝐥𝐞 𝐑𝐚𝐥𝐳𝐚𝐦 𝐋𝐚𝐤𝐧𝐚𝐤 K𝐨𝐧𝐠 – Chin 11 News\n𝐀𝐮𝐬𝐭𝐫𝐚𝐥𝐢𝐚: 𝟐𝟎𝟐𝟎 𝐁𝐮𝐝𝐠𝐞𝐭 𝐥𝐞 𝐑𝐚𝐥𝐳𝐚𝐦 𝐋𝐚𝐤𝐧𝐚𝐤 K𝐨𝐧𝐠\nCoronavirus nih vawilei pi chawlehthalnak fak piin a hnursuan lawng si loin Cozah riantuannak tiang zong tam tuk a hnursuan chih. Kum dang bantuk siloin ram kip an budget cio zong siamremh le ser ning a dang cio hrim hna lai. Kan nih Australia um mi zong mipi nih zei tin dah kan Cozah nih fak tuk in a tla manh mi chawlethalnak le rian ngei lo mi kan tam tuk nak hin a kan khamh ning a si lai tiah an cuanh le an zoh cuahmah lio ah Cozah nih mah hi kan i timhtuah ning a si tiah an van langhter cang. Ara lai mi kum 3 chungah rampi economy hi tun mer khawh hrim kan i zuam lai an ti.\nNizaan tih ni ah Cozah nih #Budget2020 a hrang pi cu a van chuah pi cang. Opposition party hruaitu nih tuzaan ah lehnak zong a tuah ve lai. Tutan an budget cu tha tein a hran zoh tikah ralzam laknak cu fak tuk in a hnursuan. Atanglei hna hi zapi nih theihtha a si ko tiah ka ruah mi pawl a biapi deuh pawl ka rak langhter.\nImmigration cu a hlan bantuk si ti loin ralring tein tawlrelnan in kan zoh kan lak cang lai tiah an ti. An biafang hman mi ah (carefully managed migration program) an ti. A poi ngai ngai.\n2020-21 migration program caah hmunhma – 160,000 an chiah. Nikum nak in 10,000 a zor.\nMah chung ah hin:\n1. Global Talent Independent Program caah 15,000 an chiah.\n2. Business Innovation and Investment Program (BIIP) (Business a rak tuah kho mi pawl ca ah) – 13,500 an chiah.\n3. Family stream planning (chungkhar i laknak caah) 77,300 hmunhma an chiah. Mah chung ah hin nu/va thitumnak he talh chih in hmunhma 72,300 an chiah.\n4. Humanitarian Program (Ralzam laknak caah) – 13,750 hmunhma an chiah. Nikum tiangah 18,750 in an lak hna. 5,000 an zor ter deuh. Mah hi Parliament nih an cohlan ahcun hi hnu kum 4 chung mah ti ning in kal ter ding a si lai. An cohlan lo ding zong a um lo ti khawh cia khi a si. Cozah nih tha tein budget ser cang mi an cohlang ti hi a tar tuk.\nRam dang in Australia a rak peem mi pawl nih Australia nunphung le sining an cohlan le an i nun pi le an kal pi khawhnak hnga tiah program an ser mi Social Cohesion caah $62.8 million an chiah. Mipeem a si mi Chin communities pawl zong lungfim taktak kan hau cang. Arbom khumh bantuk khuaruah le sining in kan chuah zokzok a hau ve cang.\nCatialtu: Sang Hre


UNHCR Malaysia Nih Chin Ralzaam A Lehmi Hna | The Chin Express\nUNHCR Malaysia Nih Chin Ralzaam A Lehmi Hna\nJune 29, 2018 Tial Lian Thang Chin, Featured 0\nChin upa pawl nih “nan sining dikthlir cathluan” rak ap colh uh\n2020 Myanmar Thimnak a dih tiang sauhpiak/lo cu nan cathluan zoh in kan ceih lai\nRam thumnak a phan Chinmi pawl kha bawmh hal hna ulaw an cozah kha nawl hna seh\nAustralia le US Tanzung zongah ca kua hna uh\nAustralia le US Tanzung ah Humanitarian Visa nan sok kho peng rih ko\nUNHCR Malaysia Lutlai Richard Towle – June 29 ah UNHCR zung hmai ah Chin ralzaam pawl nih buainak tel lo dai tein nan ngaihchiatnak nan rung langhter tikah, ngakchia tete, siangngakchia pawl le nulepa zong tampi ka hmuh hna i ka lung ttha hrim lo. Atu lio ah Chin ralzaam pawl zeitluk in dah nan ngaihchiat lai tiin kan tuarpi ngai hna. Keimah telh in UNHCR rianttuan dihlak kan ngaihchia cio. Zeidah ka tuah lai, zeitin dah ka um lai tiin hmailei kong nan ruah tikah nan ngaihchia tuk lai ti ka zumh.\n“Chin ralzaam kongah biachahmi le an caah thim awk 2” tiin cathluan kan chuahmi kha UNHCR Malaysia lawng nih bia kan khiahmi a si lo. Ralzaam a latu ram US, Australia le ramchung ramleng NGO pawl le UNHCR Malaysia nih dothlatnak kan tuahmi vialte fonh hnu ah bia khiahmi a si. Geneva UNHCR Headquarters nih biachahnak a tuahmi a si. UNHCR Malaysia nih Chinmi nan caah thawngpang chia kan in thanh hna tikah kanmah zong kan lungttha hin lo.\nChin hruaitu pawl nih tuni ah nan rak i putmi lungtlinlonak cathluan zong ka kut ah a phan cang. Ca chungah nan ttialmi hi an ttha ngai. Cheukhat cu keimah Malaysia ka phak hnu in Chin ralzaam caah ka si khawh chungin kan tuahpiakmi hna kong pawl a si.\nUNHCR Malaysia rianttuan pawl nih Chin ralzaam pawl usa pek in kan in bawmh hna hi kum 13 chung a si cang. Chin ralzaam 80,000 leng zong ram thumnak kan kalter cang hna. Chin ralzaam hi 100% dengin kan in zohkhenh ko hna. Keimah mark laknak caah ka chim bia si lo. Kan rian khi a si ko. Chin Ralzaam Bu pawl zong kan si khawh chungin kan in bawmh hna. Cucaah, atu bantukin nihin ah sandah nan piah hnawhchan le nan hal duhmi pawl hi fiang tein hngalh ka duh ko.\nHalmi 1nk – Chin upa pawl (ICC leaders)\n2019 December 31 tiang (thla 18) lawng caan na kan pekmi hi Chin ralzaam caah a tlawm tuk, Myanmar ram hi zumh thlu awk a ttha rih lo i ramkhel sining zong hi a dai taktak rih lo, a si khawh ahcun 2020 Myanmar Thimnak a dih tiang caan kan sauhpiak, tiah Chin hruaitu pawl nih an hal.\nLehmi 1nk – UNHCR Lutlai\nNan halmi hi sullam a ngei ngaingai. UNHCR nih Chinmi kong cathluan kan chuahmi kha zohfel tthan a herh, Chin Ralzaam Bu pawl zong nih “nan sining dikthlir cathluan” rak ap ve uh. Mah cathluan cu zoh in ttha tein khua kan khan tthan lai. Kan tuah hrim lai tiah bia kan kamh kho hna lo nain tuah khawh a si ko.\nA rannak in cathluan nan rak ap a hau lai. Cun, Malaysia cozah hrimhrim nih UNHCR nih minung tampi card nan pek hna i nan zohkhenh fawn ttung lomi hi ngol cang uh a kan ti peng. 2014 thokin khan UNHCR zung hi kan in kharpiak hna lai a kan ti lengmang. UNHCR minung an karh pengmi hi a si khawhning paoh in donghter uh a kan ti peng. Mah ruang ahcun Chin ralzaam pawl nih nan tuarnak hi a si. Malaysia cozah nih, Myanmar ralzaam pawl hi bawm ti hna hlah uh, ralzaam an si lo a kan ti hi avoi a tam tuk hringhran.\nChin ralzaam pawl caah Malaysia ram hi a biapi tuk ti kan hngalh ko. Cucaah, Malaysia cozah cu kan si khawh chungin kan nawl lengmang. Atu zong kan in nawlpiak rih ko hna lai.\nCucaah, UNHCR le Chin Ralzaam Bu upa pawl hi thla fatin meeting tuah lengmang in thil sining a dikthlir in i ceih tti dingin khua kan khan lai.\nRam thumnak kal dingin min cazin pek cangmi Chin ralzaam pawl hi a si khawh chungin ram thumnak phanhter hna uh.\nChin ralzaam pawl usa pek in kan bawmh hna hi Malaysia ka phanhka khan a si cang. Kum 2013 ah UN card kan in pek hna lio te khan Malaysia cozah nih a kan thloh len cang. Kha zatzat minung UN card pek ding kha Malaysia cozah nih voi tamtuk a kan khenkham. Chinmi usa kan pek hna hi atu ahcun kum 5 a si cang ti ko ning.\n2013 ahkhan Chinmi 23,000 bak UN card kan in pek hna.\nRam thumnak kal kong he pehtlai in, kum 2014 ah min aa khatmi (fraud case) kong a hung um. 6,000 hrawng bak hrokhrawl case (fraud case) nan um. Mah ruang ahcun US nih UNHCR rianttuannak kha a ningpi in a zumh ti lonak kong fak taktak in a kan sik. Australia zong nih, UNHCR nih felfai tein UN card nan pe hna lo tiin a kan sik ve. Phun dangin chim ahcun, mah ram pawl hrim nihhin ralzaam lak kha anmah tein an i sum cang.\nMah lio i Chin hruaitu pawl le UNHCR santlaih lo ruangah vawlei pumpi theih in kan mualpho. Atu zong US nih zeizat dah an lak hna lai ti ka chim kho lo. US nih Chin ralzaam 5,000 ka lak hna lai a ti ahcun kuat dingin ready kan si ko.\nCucaah, ram thumnak a phan cangmi Chin upa pawl kha bawmh hal hna ulaw, an cozah le ralzaam bawmtu sinah ttha tein voi tampi an nawl hna ahcun thil tampi aa thleng khomi si.\nRam thumnak kal dingin min cazin pek cangmi pawl cu kalter hrimhrim dingin kan i zuam ko lai.\nUNHCR nih Chinmi kongah biachahnak nan tuahmi hi ramdang cozah sinah thawng nan thanh maw?\nSi, ralzaam a latu ram vialte (US, Australia, Canada, Japan) ti bantuk cozah vialte sinah thawng kan thanh dih. Asinain, Australia le US Humanitarian Visa pawl kha cu an Tanzung sinin nan sok khawh peng ko lai. Nain, interview an phit tikah an chimmi hoih in cohlan/lo cu an khiahte lai.\nRalzaam ah cohlan cangmi (RSD Interview a awng cangmi) pawl hi anmah lungtho tein tlun duh hna sehlaw an caah thim awk 3nk ti phun in na tuah piak kho hna lai maw?\nSi, a si kho ko men lai. Mah kong hi Durable Solution (DS) Zung nih a tlaihmi si. DS (RST) Zung lutlai Richael zong mah kongah atu hi Geneva ah meeting a kai lio si. A rung kir tikah nanmah he i tong tthan hna usih law ceih usih law a ttha cem lai. Tuah khawh a si ko lai.\nUNHCR le Chin Upa i bawm in ttuah tti ding hnatlakmi pawl\nChin upa nih a rannak in UNHCR ah “nan sining dikthlir cathluan” pek ding\nUNHCR le Chin upa pawl thla fatin meeting tuah ding\nRam thumnak kal dingin min cazin pek cangmi Chin ralzaam pawl kalter dingin i zuam ding\nChin upa pawl nih an chimmi pawl zoh in Chin ralzaam kong ceih tthan ding\nKap 2 ruahnak i cheuhmi pawl\nChin upa (ICC) pawl nih ruahnak cheuhmi hna;\nChin ralzaam pawl hitin hlawt loin Myanmar cozah kan tonpiak\nKirnak caah zeihmanh Myanmar rammi sinak tehte a ngei lomi pawl khuakhan piak hna\nChungkhar milu a tammi pawl usa pek in khuakhan piak hna\nMalaysia cozah le Chin ralzaam pawl pehtlaihnak kan tuahpiak\nChin Ralzaam Bu zung pawl a dir khawh rihnak hnga a herhmi kan bawm rih\nUNHCR lei nih ruahnak cheuhmi;\nUNHCR Malaysia hi sual phawt loin rianttuan tti usih\nKap 2 i bawm in kan tuah khawhmi paoh tuah tti usih\nChin Ralzaam Bu pawl zong nih US, Australia, tbk. Tanzung pawl hi ca kua hna uh\nChin Ralzaam Bu nih nan zohkhenhmi hna hi ralzaam an si/lo chek uh\nAtu thokin cun UNHCR nih ralzaam a si taktakmi lawng a zohkhenh cang hna lai. Cucaah, Chin Ralzaam Bu pawl zong nih UNHCR a kal ningin asiloah nan minung hna kha ralzaam an si/lo thleidang hna ulaw an hmailei caah biakhiahpiak hna uh\nChin hruaitu [ACR, CRC, FRO, DAI, ZAM = ICC] nan dihlak cungah kan i lawm tuk. Pathian nih in umpi hna sehlaw Chin miphun caah nan saduhthah tlinter ko seh.\nChin Ralzaam 500 Leng Nih UNHCR Zung Ah Lungtlinlonak Langhter – ka HMET law rel ve


Myanmar ram aiawh in Philippines ah Miss aa zuam ding Ruth Par Tin Dim | The Chin Express\nMyanmar ram aiawh in Philippines ah Miss aa zuam ding Ruth Par Tin Dim\nKum 19 ngaknu Ruth Par Tin Dim @Angelina Ruth cu a ra laimi July thla chungah Myanmar ram aiawh in Philippines ah Miss Teen Tourism 2020 aa zuam lai.\nMiss Teen Tourism 2020 cu ni kum ahkhan tuah ding asi nain COVID-19 pulrai ruangah tu kum July thla ah an thawn.\nRuth Par Tin Dim\nPhilippines ah Myanmar ram aiawh in miss aa zuam ding thimnak ‘Miss NewFace Model International 2020’ ah Kachin state aiawh in aa zuam i teitu/winner asi caah Philippines khualipi Manila ah Myanmar aiawh a timh hi si.\nRuth Par Tin Dim, Winner of Miss NewFace Model International Myanmar 2020\nPe 5 le letmah 6 a sangmi samthleirem Angelina Ruth nih, “Philippines ram in teinak luchin he ka rak tlung kho te lai ti hi ruahchannak ka ngei ko. Aruang cu atulio kan ram buai lio ah har taktak in kan i zuamnak kha Pathian nih a kan theihpiak lai i teinak a kan pek lai ka zumh,” tiah The Hakha Times ah a chim.\n“Cun, Chin G-Z pawl upat kan pek hna. Nunnak a pe cang mi hna zong kan upat tuk hna. Miphun le ram ca ah nunnak nan thaap mi ka hmuh tik ah kan upat khun hna. Teinak kan hmuh hlan tiang hmai ah kalti rih usih. Keimah zong mizapi nih cu hlan nakin thazaang nan ka pek i nan ka dirpi rih naklai kan nawl hna,” tiah a chimchap.\nRuth Par Tin Dim @Angelina Ruth\n“Miss Angelina Ruth cu Hakha khuami Pu Thla Ceu le Thantlang Peng Tluangram khuami Pi Sui Dawi (Doi) hna i an fale 5 lak ah 3nak a si. Hakha ah khua an sa,” tiah The Hakha Times nih a langhter.\nNi kum zongah City puai fa deuhmi miss zuamnak ah Kachin state aiawh in aa zuam i 2nd runner up a ngah.\nHmasa thawngpangMalaysia: Lockdown chungah phungninglo ramdangmi kan tlaih hna lai\nHnu thawngpangBreaking News: Kanpetlet-CDF le Kawl Ralkap ral ruangah Chin mipi 10 hliam an tuar


US mipi nih an thei duh tuk mi cu Trump nih fiang cik cek in a chim cang\nMah kongah hin media tampi zong nih an ruah ning le an hmuh ning an chim ngai, Trump nih Coronavirus a thawk hnuah fiang tein a chim lo caah US mipi nih Trump le China President Xi Jinping pehtlaihnak cu zeibantuk dirhmun a si tiah an thei duh ngai mi a si\nMah kongah President Trump nih fiangtein a chim cang. Trump nih a chim mi cu, Coronavirus hnuah US le China pethlaihnak cu dirhmun thalo bik kan phan tiah a chim\nClay Travis nih Outkick, ah President Trump kawmnak a ngei nak ah, President Trump nih a chim mi cu, a hlan ah cun President Xi he hoikawm tha tuk mi kan rak si. Amah hi ka duh ngai mi a si, natein, atu cu a hlan bantuk in a si ti lo tiah a chim\nCoronavirus hnuah cun Xi Jiping he kan nih pehtlaihnak cu hrawh dih cang. Caan saupi Xi Jiping he kan nih chawn ti lo tiah a chim chap\nAtu cu China he kan hawikawm ning cu a thleng dih cang tiah OutKick sin ah a chim. Jiping he kan nih pehtlaihnak cu a tha ngai, natein rai a vun thawk hnuah ah cun a thleng dih cang tiah a chim\nTrump le Jiping hi hawikawm tha ngai an si, Vawlei cungah chawlehnak ah a thawn bik ram an si caah super power ram pahih tiah thei mi an si.\nNatein Coronavirus ruangah vawlei cung muinak in a khat dih cang caah le US cu a tuarbik ram an si caah le tu kum hi US President thimnak kum a si caah, Trump cu thim tthan a si lai tiah mipi nih an ruahmi cu coronavirus nih a hrawh dih cang caah Trump caah cung celh ding a si ve lo. Credit- Foxnews\nBe the first to comment on "US mipi nih an thei duh tuk mi cu Trump nih fiang cik cek in a chim cang"


Laimi Tampi Zong US President Trump Le Joe Biden Thimnak Kongah Kan Buai Tuk Ve Cang – The Cherry Par\nLaimi Tampi Zong US President Trump Le Joe Biden Thimnak Kongah Kan Buai Tuk Ve Cang\nThawngpang Pehtawnh Thar; Laimi mi tampi nih kan mah le lungput hawih in kan i thimmi party ah hin khawika kan dirve tihi biahalnak tampi chungah kan lut. Lairam kan um lioah cun nu nih Khrihfa upa an tuan ballo i, tuanphung zongah kan ruah lo, anmah le dirhmun : Nu sinak zawnnak nu upa kan ti maw kha; anmah le tikhawhnak zawnnak Pathian rian hi an tuan hna.\nSihmanhsehlaw USA ummi laimi khrihfabu lakah nu nih Khrihfa upa rian an tuanve cang. Pa khrihfa upa 11 an si i nu 1, pa 2 an itelve cang hna. Cucu thangthar Pastor uarning le Democratic kalning ai lo nak zawnte a si. Nu zong nih an cohlan i an tuanve hi cu a mak ka ti ve cang. Nihin zawngah Democratic pawl nih thlacamnak ah a dawngnakah hawihe hmanh ai lo tilo nu an tihtuk nak hna ah hin. AMEN WOMEN a ti anupi a tituk caah maw nancy Polosi a tihtuk caah dah. Demcratic party cu sahrang lamhruaitu an si cang lai. Kha athar news leiah kan kal cang lai:\nGeorgia state ah Senate thutnak pahnih kongah Kan Pu Trump cu nihin ah a va kal than cu lioaah a bia chimmi cu zeitik hmanah kan ngol lailo hnu kan tawn lailo a ti rih. Cun Senate thutnak pahnih ai cuhmi hna lakah David Perdue, Kelly Loeffler hi an si. Kelly Loeffler nih a timi cu January ni 6 ah Electoral College vote hlawnh in in ka dir ve lai a ti cang. Electoral College vote hlawnh dingin Senate 13 an si lai in innrang aiawhtu 140 he an dihlak 153 nih fek te in an dirpi cang lai tinak a si cu.\nCun Georgia kong zahan katial cang kha, mithiam seh azohthiammi; scientists nih Trump vote cu Joe Biden sinah an thialmi an hmuh chuahmi zat 17,650 ka tial cang kha. Kumtling lo le state dang le mithi vote cu a tam tuk cang caah Georgia Gov cu a hmai thichuah ai tim cang. Holhnak athei ti lo. Pennsylvania cu nihinah Scinece thiamsang nih an zohfelmi chungin 423,000 votes naktam cu Trump ta kha Joe Biden sinah an thial an ti rih, Elawk a tha tilomi zohfeltu an si. over 423,000 votes removed from Trump in Pennsylvania, Democratic pawl cu an phaisa i ai tialmi (In God We Trush) timi hrimhrim a rem lomi an si. Cu lakah Laimi nih kan dirpimi hna hi cu khuaruahhar kan si ve ko cang. Pathian kan zumhlo ah cun zumlo lawlaw atha deuh ve.\nRelchap, Thawngpang Thar Deuh Pawl. Red Cruz le a tuanti hawi Senate 12 nih Joe Biden aithuimi state 7 Electoral College vote cu kan cohlan kho lo, Joe Biden a tlinkhawh lonak kan kham lai an timi cu Mike pence nih rian kan tuanti hna lai a ti ve cang. Democratic pawl cu an thin a hungtuk cang I Mike pence cu an hro len cang. Ted Cruz le a hawile nih ai thuimi state pa 7 cu ni 10 chungah Audit tuahdih an duh.\n← Kyaw Kyaw thihnak he pehtlaih in Sangau, YLA lei nih “statement” an von chuahmi ka rel i ka lungtlinlonak le ka thinhunnak a zual chin\nDemocrats pawl nih Amen” timi cu pa tinak a si tiah an ruah sual rua →


Coronavirus Ruang Ah Myanmar Zong Bazar Pawl Khaar An Si Caah Phundangte In Dawr An Hun Than (+Video) – Chin World News Evening\nMyanmar hi zeidang fiamthiamnak ah cun thluak a ngei bak tiah van chim awk cu hngalh a si tuk lemlo nain hi bantuk kong ah cun virhkhoih a thiam ngaingai. Coronavirus nih Myanmar ram zong a kenkip in a van den cuahmah ve cang. Nizan ah khan Kalaymyo zong a phanh cang caah Tahan dawr vialte khaar an si. Cu caah phundang te in dawr hun khawhnak lam an kawl cang. Nihin 17 April thok in Tahan bazarpi cu Satawm bualrawn ah an thial. Thil zuartu pawl cu pe 6 dan in an tthutter hna.\nHi bantuk in bualrawn ah thil zuartu pawl cu pe 6 dan in tthu ko hna hmanh seh law a cawtu pawl caah ruahawk a um ngaingai rih. Zalong ngai bantuk in mipi an i chawh tik ah i piak-kan a um lai. Cu lak ah cheukhat daithlang le zawtnak kan ngei bal lai loh ti phun in a cawlcang tawk zong um khawh a si. Hihi khatlai ah a tthat ve ko lai bu ah a tthat lemlonak zong um khawh a si.\nNifatin eidin ding cu minung nih kan herh pengmi le an si fawn tik ah thil cu zuar le cawk cu an hau ve hrim ko. A sinain mipi nih bualrawn ah thil i zuarh le i cawk hi cu a tu kan tonmi thil kong he pehtlai in cun a him deuh him loh tiah a chimmi tawmpi um a si ve. An video hi rak zoh ve cio ko u law Pe 6 dan in an um kho peng loh ti cu fiangte in a lang. Credit: The Hakha Post & Cattialtu\nCOVID-19 Raal Kan Dohnak Ah Rian Tuantu Upa Hna Le Mipi Nih Kan Zulh Hrimhrim A Herhmi


Chuahni Thla Nih Kan Konglam A Langhter Mi – Chin Cele\nChuahni Thla Nih Kan Konglam A Langhter Mi\nMay 22, 2020 chincele THEIHTLEI 0\nMinung cu kum khat ah thla 12 a um mi chungah hrin mi kan si dih. Cu thla 12 chungah zei thla ah dah kan chuah cio, cu kan chuah thla nih kan si ning konglam a langter mi hi rak zoh chun ve tuah uh a dik hnga maw?\nJanuary Thla Chuak\nJanuary thla ah a chuak mi hna hi an smart mi an si, Timh mi nganpi zong a ngei mi an si bantuk in rian zong a zuam ngaingai mi an si, tuanvo lak ngamnak thinlung zong an ngei. January thla chuak hna nih zeibantuk thil an tuah paoh ah rem tipthep te le tha tein tuah a zuam mi an si, cu pin ah dai tein um a hmang mi zong an si, hawikom a nuamhter ngaitu zong an si.\nFebruary Thla Chuak\nFebruary thla ah a chuak mi hna hi an thluak a tha i smart zong an si fawn. midang he lawhlo nak thiamhlei tete zong a ngei mi an si. An Tluangtlam, mah tein dirkhawhnak a zuam ngai mi an si. an nunnak ah zumhtlak zong an si. hawikom hn zong nih zumh ngaimi pakhat an si. A caan ahcun mah lawng thut i khuaruah an hmang ngaingai, cu lawng siloin a theih hngalh mi sin ahcun an holh a tam ngai, nain an theihhuaha lo mi sinah cun holh lo bak zong in an um kho.\nMarch Thla Chuak\nMarch thla ah a chuak mi hna cu an thinlungput a tha i an thinlung a daidam fawn. midang caah pakhatkhat tuah piak, an herhmi bawmhchan tibantuk a uar ngai mi an si. thil pakhatkhat chungah a thatnak mit in zoh thiam mi an si. Cu pin ah march thla chuak hi miningzah pang zong an si i, cu an ningzahpang nak nih duh a nunter khun hna.\nApril Thla Chuak\nApril thla ah a chuak mi hna cu zohbak ah mi mit an hlang. an nunnak ah thatnak lei lawngte hmuh a duh mi an si. April thla chuak hna hi midawt le zohkhenh, micungah zawnruahnak, fektein a tlaihmi ah a dirpi ngam mi, a tluangtlam mi an si. April thla chuak hna nih an nunnak ah thilthar ton nak caah hechat in a zuam mi an si. Rian pakhat an tuan tikah a caan chung bak ah dih dingin a zuam mi zong an si.\nMay Thla Chuak\nMay thla ah a chuak mi hna cu thil an tuan mi cungah tuanvo lakngamnak an ngei. zeithil an tuah paoh a dikthlir, cu pin ah thilthar serthiamnak zong an ngei. An daidam fawn i an khurkhua ruahmi a tha i a Romantic ngai mi zong an si, nuamh zong a duh ngai an si. meh chum, pangpar cin le hla ngaih tibantuk a uar ngai mi an si.\nJune Thla Chuak\nJune thla ah a chuak mi hna cu mah pakhat pi lawng um hi an celh lo ngai i, hawikom a duh ngaingai mi an si. Hawithar hmun dingah a zuam lengmang an si. Hmunton mi thar a duh ngaingai mi an si i khualtlawn tibantuk zong a huam ngai mi an si.\nJuly Thla Chuak\nJuly thla a chuak mi hna cu an thinlung a nemno ngai, tihram tibantuk an duh lo. An duh dawtmi hna cungah zumtlak bak an si fawn. Chungkhar he hmunkhat um a uar ngaingai mi an si. July thla chuak hna nih thuhnawh (secret) ngai mi an si. Cu ruangah July thla chuak hna hi midang nih an thinlung a ruahdap an i har ngaingai tawn.\nAugust Thla Chuak\nAugust thla ah a chuak mi hna cu capo le nichuak chim an thiam ngai i an sin um a nuam. an ziaza zong a tha i an mah le an mah i zumh ngamnak an ngei i mi hruai zong an thiam. A duh dawtmi he hmunkhat ah um ti hi a uar ngaingai mi an si. A thlum mi eiding ti rawl a uar ngai mi zong an si fawn.\nSeptember Thla Chuak\nSeptember thla chuak hna cu rian ah an i zuam i rianchung i thilhme te tiang in tha tein zohkhenh a hmang mi an si. September thla chuak hna cu an chim mi kha a tak in tuah kha a duh i a ngai bak mi an si. An chim tung i a tak in a tuah lo mi minung hna cu zei ah an rel lem hna lo.\nOctober Thla Chuak\nSeptember Thla ah a chuak mi hna cu mi nuam an si, an tluangtlam fawn. an thinlung a daidam i an zia zong a tha. Biachim le holh rel cu a thiam taktak mi an si i an thekvak zong a tha bak mi an si.\nNovember Thla Chuak\nNovember thla ah a chuak mi hna cu mi thinlung thawng an si. Thil pakhat khat a duh mi cu ngah ding i a zuam mi an si i, cu an duh mi hmuh le ngahnak dingah a herhmi theihhngalhnak zong hehchat in a kawl i a zuam mi an si. An thinlung a thawng, theihhngalhnak zong hechat in a kawl mi an si caah midang cungah hruaitu zong an si khun.\nDecember Thla Chuak\nDecember thla ah a chuak mi hna zong capo le nichuak chim a thiam ngai mi an si. bia pakhat an chim tikah thuhnawhmi ngei lo bak in biachim an hmang. Zoh ah hin a nuam peng mi an lo fawn, zalawng tein um zong a uar ngai mi an si. Midang thil hawih duhnak thinlung zong a ngei mi an si.\nZeipei Zeipei hi A Fawi Te Ko Tiah Na Ruah Men Lai Nain Rak Phi Chun Ve Hmanh\nZan Hngilh Khawhlo Zawtnak Thlopnak Caah Banhla Lakphak Dinpiak A Tha


Nihin Kawlram Pumpi Thawngpang Nehnuai – The Cherry Par\nNihin Kawlram Pumpi Thawngpang Nehnuai\nNihin Zanlei Suimilam 4:PM tiang Thawngpang Nehnuai.\nYangon khua, Mayangone Myone, Thamine, ah min theih lomi nu pakhat ruak an char, online chuekhat ah nizan CNN reporter nu nih bia a halmi hna nu pahnih lak ah pakhat nu kha a lo tiah an langhter, nain a ho a si theih a si rih lo. Yangon khuachung, Thingangyun Myone ah minung 15 an tlaih hna. Yangon khuachung, Thaketa, Dawbon le Thanlyin ah lamkhamnak tete an tuah than. North Okkalapa le Hlaing Thayar ah cheukhat hmunhma ah, pangpar i ken in Feb.1 ni a tu tiang a thimi upat peknak an tuah.\nKawlrawl laifang hrawng hrang khua pawl ah duhlo langhter nak lamzawhnak a fak deuh deuh. Sagaign ramthen, Monywa ah nizan minung pathum an thi, 16 hma an pu, atu zing lamzawhnak minung pathum an thi than, Mon ramkulh Thaton khua ah atu zing lamzawhnak ah minung pakhat a thi, pakhat hma a pu. Mandalay ramthen, Amarapura khua ah lamzawhnak a tuahmi han cu ralkap le palek nih an then cheu hna, minung pakhat hma a pu.\nChin ramkulh, Hakha khua ah atu zingah minung 8 an tlaih hna, Hakha Post zung an luhhnawh. Nihin zongah, Mandalay ramthen, Kyaukse, Myingyan, Chan Mya Tharzi, Bagan, Sagiang ramthen, Sagaing, Kalay, Tamu, Mon ramkulh Mudon, Magway ramthen Aunglan, Kayah ramkulh Loikaw, Pyinmana(Nay Pyi Taw), Kachin ramkulh Myitkyina, Tanintharyi ramthen Dawei, Shan ramkulh Kyaukme hna ah lamzawhnak an tuah rih thiam thiam. Atu tiang ah a thimi le hliam hma a pu mi an um rih lo.\nNizan ah, Sagaing ramthen, Yinmabin Myone, Thabyay Aye khua te ah palek pawl nih phungki pa tlaih an timh, cu lio ah meithal an puak hnawh hna i minung 6 hliam an tuar. Nizan i Kalay lamzawh nak i hma a pu mi pakhat a thi.\nZahan Thawngpang. Zahan zantim suimilam 2 hrawngah Yangon khua, Shwepyithar Myone, Wartayar Sethmuh zone ah meithal kahnak a um, zei ruangah an kah, a ho nih a kah timi an thei rih lo. Zahan zanlei suimial 7 hrawngah CRPH acting minister Dr. Zaw Wai Soe inin cu mei in an cheh caah tlawmpal rawh ra nak a um. Zahan ah Thaketa ah minung 6 an tlaih hna. Zahan ah Dagon Seinkan, Yuzana Garden ah minung 11 cu inn ah an tlaih hna.\nKayin ramkulh, Myawaddy khua ah palek umnak cu zan suimilam 8 hrawng ah kutcheh bomh in an cheh hnawh hna. Palek lei pakhat aa hliam. Nizan ah Sagaing ramthen, Tamu Myone, Nan Par Lone khua ah, CDM a tuahmi palek pakhat a thi. Nihin ah Nan Phar Lone khua ah CDM a tuahmi palek nih kutcheh bomh pathum cu palek umnak ah a cheh hnawh hna i, Palek panga an thi, cun a mah le mah zong aa kah i a thi ve.\nRadio line a thar, Federal FM an timi kha, nizan ah SAC nih theihpi mi a si lo, illegal a si tiah an thanh. Cu FM cu Yangon khua chung myone 15 ah ngaih khawh a si cang. MRTV nih nizan ah, minung 20 cu penal code article 505 (a) in sual phawt an si lai tiah thawng a thanh. Cu ahcun hlasak thiam R Zarni zong aa tel ve.\nNizan ah U Win Htein cu video conference in biacheih nak an tuah, a sitni pa nih a ngandam nak a tha mi a lo ko, April ni 9 ah court ah chuah than a si te lai a ti. EPC nih thawng an thanh ningah, zarhpi ni April 4 ni ah Lanmadaw, Latha, Pabedan, Dagon, Bahan le Mingalar Taungnyut ah zingka suimilam 10 in zanlei 3 tiang mei a mit lai tiah thawng an thanh. Credit; Van Lian Thang\n← Min Aung Hlaing le Ralhrang pawl, A rauh hlan ah mah hi kan tuah lai ti rak thei uh!\nThe Hakha Post Zung Kutka an Bauh i an Luh Hnawh, Rianttuantu an Him →


President Trump Nih President A Tuan Hnu Ah Zeitluk In Dah US Politics A Thurhnomh Vun Zoh Tuah – Onlinenungak\nTrump Martial Law Le Impeachment.President Trump nih president a tuan hnu in zeitluk indah US politics a thurhhnomh timi hi fiang tein a lang. Vawleicung ram pawl hna caah tlaangpar i meiceu kan si an timi cu fih a nung tuk.Democracy min an i tlaih riangmang hna i, an hrokhrol tuah zalonnak menmen ah an hman. Antifa le BLM pawl nih mipi inn, thilri le federal inn le thilri pawl billion 2 leng an hrawh i, aho hmanh an zai duh lo; peaceful protester tiah an ti hna.Fir le hramh a tongmi nih taza an cuaimi hna zong Detroit hna ah cun biaceihtu nih sungh a pek chap rih hna. Sualnak tuah khawhnak license pek he aa khat cang.\nMipi nih US justice system an i bochan ngam tuk ti lo. An pial tuk cang.Khatlei in Trump vote nan fir hrimhrim tiah Trump voter pawl an chuak i duh lonak an tlanghter. Congress inn pi an buai i an luh hnawh. Democrats pawl cu an cekne tiang runh in an thinhung. An zai kho tuk.Doih thiam hna seh law Trump le a vote tu pawl cu vutcaam le thise men ah an canter men hna lai. Khamnak lam a ummi kip in an kham thluahmah cang hna. Indian high class aa timi lungput an ngei. Tongh khawh dingmi ah an i ruat ti lo. An sual le an palh cuahmah bu zong in right kan ngei ti phun in an zeihmanh a poi lo.\nTaluk sunghthoh nu he pehtlaihnak a ngeimi Congress pa zong choih colh ding a si nain atu kha Trump impeachment an tuahmi zuldawitu dingah senate thlahmi pakhat ah Nancy Pelosi nih a telh hoi. Democrats pawl le big big corporation pawl an tang i an tangka thazaang tortor he Trump a siah Republican pawl an doh hna. Facebook hna nih cun election official hna sinah million 500 bak te a pek hna tiah theih a si. Hlat i tazacuai ding si nain a luat hoi ko lai. Joe Biden le a chungkhar kong hrimhrim cu fih an nung chinchin. President cu a tuan ko cang lai i zeitluk dah mipi caah a tuan khawh te lai cu kan thei lo.\nA fiangmi cu Obama nih social media lian pawl hna lakah a minung a chiahmi pawl he rian an tuan lai i, US pi cu mirum le mi lian pawl chaak monghnak lei poah a kal ko cang lai.Republican upa pawl nih le zeihmanh tuah kho loin zai lawng an rian cang lai; mipi a lungfimmi nih an khamh duh hna a si an khamh te hna lsi.Democrats pawl cu tangka rim nih duh poah an chaak a mer cang hna. Mipi caah rian kan tuan an ti ko nain an lungthin ne ahcun mipi an daw taktak lo. Naite buainak ah minung pakhat a chimmi cu, “mipi dawtnak an ngei taktak lo. Thlalang awng in (Congress upa pawl) nih an kan zoh i zeirel loin a kan nihsawh men ko” tiah a ti. Joe Biden le a fapa hna khi cu mi tha zong an si ko lai. Asinain vice president nawlngeihnak hmang in Ukraine biaceih bawl a rian a phuahter hna; mipi hmai ah phorhlaw ngai in a chim rih; Russian khuabawi nu pakhat sin in 3.5 million an lak; Taluk company in billion zeimawzat an lak; Ukraine in zinaan company ah thiamnak zeihmanh a ngei lomi Hunter Biden a thutter i a tortor in tangka an ruh than.\nZeidah an tuahpiak hna i, hi zatzat tangka hi an pek hna? Hi tluk in Democrats lungthinput le sualnak a si komi khi cheukhat nih cun vancung mi hna hmuh in an hmuh peng rih hna. Chaak in hruaimi media pawl lawng a rel khimmi hna nih cun zeitluk chungthu lengnaal an si zia kha an thei kho hna lai lo. Cun mipi caah rian a tuan taktakmi Trump tu hrawh le hloh an timh. Voihnih bakte impeachment an tuah. Impeachment an tuah hmasami hna kha cu zeitluk in dah Nancy Pelosi a hruh i a molh kha fiang tuk in a lang. Trump nih a thinhun tuk caan ah “stupid” “crazy” a ti tawnmi kha a hmaan tuk. Trump nih a nawlnheihnak hmang in Ukraine president pa namhneh pek in Hunter Biden riantuannak company hlathlainak tuahter a timh tiah impeachment an rak tuah.Ukraine president nih voihnih le voithum tein Trump nih pressure a ka pe hrim lo a ti ko zong a rak duh lo. An tuah i Senate nih an rak thah.\nAtu hi a voihnihnak an tuah than. Mipi a tuksawh hna tiah sual an puh. Mipi a tuksawh hna ti cu case a sang ngaimi a lo nain a sang lo.US ah sandahpiah cu a tam tuk. A um peng ko. Asinain Congress inn pi tiang luh i buainak ser kha ahohmanh nih an ruat lem lai lo. Trump zong nih “kan cian lai” Inn pi lei zong kan zawh lai” tiah a chim ko, nain kha tiangtiang kha kan phan lai tiah a ruat lai lo. A hramthok in “law and order” a chim peng i ramchung himvennak bu a dirhkamh bik president zong a si. BLM le Antifa pawl nih an hrolh hna caah a zual khun fawn. Inn kaa bauh an timh i an vun linhsat ah khan minung cu hnulei he hmailei aa mer i mipi theih in a au len. Hi tiang hi kan timhmi a si lo tiah a au hnawh len hna. A bia an ngaih duh ti lo caah zaseh tiah a kut a vo i a chuah tak diam hna.\nA hnuah cun BLM le antifa pawl zong an i tel len hna ti a si. Cucaah Trump sual an puhmi hi puh khawh cu a si nain amah aa tel lo pinah a bia an lakpiakmi hi a phu lo. An rak kah cia a si caah teng lak lawlaw in kah chih an duh bia si.Impeachment an tuah hnawh chanmi cu hmailei federal office hrimhrim lut kho ti hlah seh tiah an duh; cun President cu a term a dih hnu zong ah chuncaw funhmi an ngei. Penson lahkhah; thlithup in rungvengtu bu; riantuan piaktu; health insurrance; office herhhai hmannak pawl le a dangdang. An huat tuk ruangah federal covo vialte a siah ram pi nih chuncaw a funh dingmi vialte zong lakpiak dih an timh. Hruh le molh taktak a si. US president tuanbia ah Trump tluk in hodah rian a tuan khomi a um? Mipi nih an i fiang tuk i vote 75 million an pek. A tam tuk. Cucaah a vote an firpiak ruang hmanh ah hi tluk in thinphang in an um cang va si kaw; Senate nih House hliamhhma an nolh chap rih ahcun a fawi lai lo. Senate ah hin Democrats pawl an thawn cang caah thin a phang pah.\nVote 100 chungah cheuthum cheu hnih vote a hau i Republican pawl an i rual lo ahcun dirkamhtu a ngei ti lai lo i a sung lai. Cun taza an cuai lai. Trump zong a lungrethei ko. Lindsey Graham nih cun “caan a tangmi chung i a ziaza nih lai a rel te lai” a ti. Aa sum ngai ve ko. Rev. Franklin Graham zong Trump impeachment vote a thlami Republican upa pahra hna cungah a thinhun ngai. “Ningzak nan si” “ningzak nan si” tiah fak ngai in a zai. “Mah tluk in Trump nih thil tha a tuah lioah fawi tuk in nan leirawi” a ti hna. A sau cang, Trump nih martial law a hmang lo. A hmang fawn lai lo. Martial law le insurrection Act hmannak hi hmun dang veve ah an si. Asinain hi tiang dirhmun ah an um lo. Presidential puai poah cun ramchung ralkap hman peng si. Obama term 2 naak ah kha 6000 hman an si; Trump ah khan 8000 an si; Biden ah hin a him lo an ti i 25000 hman an timh. An chungkhar hrokhrol si; vote fir si; ralkap zong hi zatzat chiahpiak si; aa miak taktak. US pi cu a hmaikhah ding zong si lo. Credit: Luther Tin Hre


Film no. 19 : Luther Marsh : cuttings. - Archives Database\nFile 1003 - Film no. 19 : Luther Marsh : cuttings.\nNotes on film box, in pencil : Grand River cuttings (reel I). On masking tape affixed to box : 19. Luther?


Tuni World Polio Day Ah Esther Cu Dawh Tak Tak In Angki Sen He A Van I Langh Than Cang. – Kawltu Team\nTuni World Polio Day Ah Esther Cu Dawh Tak Tak In Angki Sen He A Van I Langh Than Cang.\nKan Lainu hlasakthiam Esther Dawt Chin Sung cu tuni World Polio Day ah angki sen he dawh taktak in a van i langh than cang. Aa dawh kho taktak si. Kan Lainu hi cu uar um bak ko. Kawl pawl nih hin an uar kho taktak. Advertisement le mipi thazaang peknak caah Esther hi an hman peng. Tuni World Polio Day zong ah kawl pawl nih an hman than hi a si. A hmanthlak pawl hi van zoh tuah hna.\n← Fianter Nak Kan Van Tuah Law Law.(Video He)\nDr.Sasa Le Mirang Nu Ti An Lio Nak Video Cu Zoh An Nuam Bak Si. →


Trump ttanhtu pawl hi Biden a ttanhtu pawl cungah bom chehdan nan thiam deuhdeuh – The Cherry Par\nMedia le facebook le comment pek le ttial ziathiam ding zong an in cawnpiak ti hna lo. Mah i a phichuak cu, Trump nan ttanh ruangah nan Khrihfa nun ziaza a rawk dih cang. A dawh tukmi, Khrihfa biaknak muisam le a ttha tukmi a sullam zong nan hrawh dih cang, Trump ttanhtu pawl nih. Trump nan ttanh ruangah facebook chungah hehtiah Biden a ttanhtu pawl cu bom in nichiar te nan kan cheh lengmang ko. Trump nan ttanh hnu ah facebook le media chungah bom cheh nan thiam deuh. Khoika dah bom cheh hi nan va cawng manh hnga ka ti. Tang 4 le tang 5 awng lo, ABC ttial zong a thiam lomi pawl nan tam nan facebook chungah cun bom cheh nan thiam ngai. Biden a ttanhtu pawl zong kan tlawm te nan Israel cozah bantuk in kan thawngtuk ve i, Trump ttanhtu pawl nih bom in nan kan cheh lengmang nan kan i kham khawh lengmang ve ko. Musalim ram 5 hrawng nih Isarel ram cu hehtiah an tuk i bom in an cheh len nan an tei kho bak lo bantuk in Trump ttanhtu pawl nih Biden ttanhtu pawl, mitlawm te cu nan kan tei ve lo hi aw.\nTrump ttanhtu pawl nih Biden a ttanhtu pastor le vawlei lei hruaitu zong hehtiah holh dawh lo, biachiakha in nan ti len ko hna. Atak te cun mah hi nanmah thluachuah hmuh lonak ding fawh a si lehlam ko cu. Hmailei nan lamthluan ah khua awng pem lonak ding fawh a si lehlam ko cu. Biden ttanhtu pawl nih Trump ttanhtu pawl i nan catialmi tangah comment (khawmenh) zong kan in pe bel hna lo. Biden kong zong ttial ti hlah uh ti zong in kan in ti fawn hna lo/kan in thlauh hna lo. Nannih cu nan i thawh i Trump kong ttial ti hlah nan kan ti len. Aho nih dah kan cungah nawlneihnak an in pek hna? Nanmah nih mi cungah nawl neihnak pakhat hmanh nan nei lo. Trump ttanh ding le dirpi ding in an forhtu hna pastor cheukhat le vawlei lei hruaitu cheukhat le Trump ttanhtu cheukhat cu Osama Bin Laden le a minung pawl, US innsang pi pahnih bom in a puah hnawhmi hna nan lo ve cang hi aw. Nan hruaitu pawl nih bom cheh dan an in cawnpiak ve hna rua ka ti.\nTrump nan ttanh hnu in fawh facebook chungah bom puah/bom cheh nan thiam deuh ko hi. Biden a ttanhtu pawl nih nan pumpak kong zong kan tial bal lo i nan pumpak zong in kan in ti bal hna lo nan hehtiah Biden a ttanhtu pawl cu ka pumpak zong in nan kan ti len. Kan nih cu “Trump ttanhtu pawl” timi biafang lawng kan hman ttheu. Nan pumpak min hrim in kan in ti bel hna lo. Mah zonghi thuk deuh le fak deuh in ruat uh. Trump ttanh ding in an forhtu hna nan pastor cheukhat le vawlei lei hruaitu pawl, forhfial kan duhmi hna cu nan za tein nithum chung rawl ulh thlacamnak le cawnpiaknak rak nei uh/rak tuah uh. Nan duh le keimah zong sawm khawh ka siko. Facebook le Media ah mi bom cheh hnawh lo ding, le khawmenh le cattial dan thiam ding pawl kan cawnpiak hna lai. Biachim holhrel thiamdan zong kan cawnpiak hna lai. Hehtiah thla zong kan campi hna lai. Mah vialte hi video in Trump vote pek ding an fialtu hna pawl nih an tuah lo cu.\nLaimi (Chinmi) nih kan theih awk ah ka duhmi cu cheukhat kan pastor te cu cawnnak zong an nei ko nan mah Bible cang nih zeidah a chim duh hnawhchan le a sullam a si ti a thei lomi le a fiang lomi an tamtuk. Bawi Zisuh nih zeituah dah a kan cawnpiak i vawlei i a ratnak aruang le a zultu pawl nih kan tuah ve ding pawl zong an i fiang lo/an thei lo. Cheukhat pastor cu ruahnak bituk in an in kalpi ko hna lai/an in cawnpiak hna lai. Mah kha a thabik ah nan ruahsual men lai ti ka phang. Mahti ka chim tikah pastor te upat lo le ttihzah loah nan ruah men lai. A san lo. Laimi chungah mah bantuk pastor phun cu kan tam reng2 cu, ruahnak a bituk le cawnpiaknak bituk in a kalmi le Bible a fiang huaha lomi. Pastor te cu ka hawi le lawngte an si ko i ka upat ko hna, Pathian rian an ttuannak cungah. Trump ttanhtu pawl, Biden a ttanhtu pawl cungah bom cheh nan hmangmi hi ngol cang uh, kumthar 2021 chungah cun. Credit: Saya Van Tum\n← Mizo holhhmanh tthatthi in a thiam ve lo mi nih Mizo holh in an chonh pinah an thah beh\nBreaking News: Thantlang Khuapi Cu Ralrin Peknak Thawng An Thanh Cang →